cyanic-selkie/wikianc huggingface dataset:
ಮಿತ್ಸುಬಿಷಿ ಲ್ಯಾನ್ಸರ್
ಅಮೆರಿಕಾ
ಇದು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ೨೦೦೯ರಲ್ಲಿ ತನ್ನ ಮಾರುಕಟ್ಟೆಯನ್ನು ಪ್ರಾರಂಭಿಸಿತು,ಕೆನಡಿಯನ್ ಮಾರುಕಟ್ಟೆಗಾಗಿ ತನ್ನ ಇಎಸ್‌ ಸ್ಪೋರ್ಟ್ಸ್‌ ಶ್ರೇಣಿಯನ್ನು ಎಸ್‌ಇ ಮಾದರಿಯ ಸಮೀಪವರ್ತಿಯಾಗಿ ಬಿಡುಗಡೆಗೊಳಿಸಿತು. ಇದು ಬಾಹ್ಯವಾಗಿ ಇಎಸ್-ಸ್ಪೋರ್ಟ್ ಜಿಟಿಎಸ್’ಸ್ಕ್ರಿಟ್ಸ್‌ನ್ನೆ ಹೋಲುತ್ತದೆ, ಸ್ಪೊಯ್‌ಲರ್, ಕನ್ನಡಿಗಳು ಮುಂತಾದವುಗಳಲ್ಲಿ ಈ ಸಾಮ್ಯತೆಯನ್ನು ಕಾಣಬಹುದಾಗಿದೆ(ಚಕ್ರಗಳಿಗೆ ಸಂಬಂಧಿಸಿದಂತೆ ಇಎಸ್ ವ್ಹೀಲ್‌ಸೆಟ್‌ಅನ್ನೆ ಉಳಿಸಿಕೊಂಡಿದೆ). ಇಎಸ್ ಸ್ಪೋರ್ಟ್‌ ಸಹ ಇಎಸ್ ೨.೦ಲೀಟರ್ ಎಂಜಿನ್‌ನನ್ನು ಒಳಗೊಂಡಿದೆ.
೨೦೦೯ಕ್ಕೆ ಜಿಟಿಎಸ್‌ ೨.೪ ಲೀ ಶಕ್ತಿ ಉತ್ಪಾದಿತ ೪ಬಿ೧೨ ಎಂಜಿನ್ 168 hp ಮತ್ತು 167 lbft.
೫-ಬಾಗಿಲು, ಹಚ್‌ಬ್ಯಾಕ್ ಶ್ರೇಣಿ ಸ್ಪೋರ್ಟ್‌ಬ್ಯಾಕ್ ಎಂದೇ ಪರಿಚಿತವಾದ ಇದನ್ನು ಕೆನಡಿಯನ್‌ ಮಾರುಕಟ್ಟೆಗಾಗಿ ೨೦೦೯ರಲ್ಲಿ ಪರಿಚಯಿಸಿದರು. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ೨೦೧೦ರ ಮಾದರಿಯನ್ನು ಕಳೆದ ೨೦೦೯ರ ಬೇಸಿಗೆಯಲ್ಲಿ ಬಿಡುಗಡೆಗೊಳಿಸಲಾಯಿತು. ,
ಚಿಲಿ
ಪೂರ್ವದ ಮಾದರಿಗಳಿಗಿಂತ ಇದನ್ನು ಭಿನ್ನವಾಗಿದ್ದು ಈಗಲೂ ಚಿಲಿಯಲ್ಲಿ ಈ ತಲೆಮಾರಿನ ಲ್ಯಾನ್ಸರ್, ಲ್ಯಾನ್ಸರ್ ಆರ್ ಶ್ರೇಣಿ ಯ ಹೆಸರಿನಲ್ಲಿ ವಹಿವಾಟು ನಡೆಸುತ್ತಿದೆ.
ಎಲ್ ಸಾಲ್ವೆಡಾರ್‌
ಹಲೆಯತಲೆಮಾರಿನ ಕಾರಣದಿಂದಾಗಿ ಇದು ಈಗಲೂ ಮಾರಾಟಗೊಳ್ಳುತ್ತಿದೆ. ಈ ತಲೆಮಾರಿನ ಎಲ್ ಸಾಲ್ವೆಡಾರ್‌ನಲ್ಲಿ ಲ್ಯಾನ್ಸರ್ ಇಎಕ್ಸ್ ಅಥವಾ ಲ್ಯಾನ್ಸರ್‌ ಜಿಟಿ ಯ ಲ್ಯಾನ್ಸರ್‌ ಮಾರುಕಟ್ಟೆ, ಎಂಜಿನ್ ಮತ್ತು ಟ್ರಿಮ್ ಅನ್ನು ಆಧರಿಸಿ ಮಾರಾಟಗೊಳ್ಳುತ್ತಿದೆ.
ಆಸ್ಟ್ರೇಲಿಯಾ
ಅಕ್ಟೋಬರ್ ೨೦೦೭ರಂದು ಲ್ಯಾನ್ಸರ್‌ ಆಸ್ಟ್ರೇಲಿಯಾದಲ್ಲಿ ಬಿಡುಗಡೆಗೊಂಡಿತು. ಸಿಜೆ ಶ್ರೇಣಿ ಎಂದು ನಾಮಕರಣಗೊಂಡ ಈ ಶ್ರೇಣಿಯಲ್ಲಿ ಇಎಸ್, ವಿಆರ್ ಮತ್ತು ವಿಆರ್‌ಎಕ್ಸ್ ಟ್ರಿಮ್ಸ್‌ ಮಾದರಿಗಳು ಈ ಶ್ರೇಣಿಯಲ್ಲೆ ಲಭ್ಯವಿವೆ. ಇಎಸ್ ಮಾದರಿಯು ವೇಗನಿಯತ್ರಣ, ಚಾಲಕ, ಪ್ರಯಾಣಿಕ ಸೇರಿದಂತೆ ಮಂಡಿ ಗಾಲಿಚೀಲಗಳನ್ನು, ದೃಡತೆ ಮತ್ತು ಜಗ್ಗುವಿಕೆಯ ತಡೆ ಸೇರಿದಂತೆ ಎಲ್ಲಾ ಒತ್ತಮ ಸೌಲಭ್ಯಗಳನ್ನು ಹೊಂದಿದೆ. ಅಲಯ್‌ ಚಕ್ರಗಳು, ಮಂಜುದೀಪಗಳು, ಬೂಟ್‌ಲಿಪ್ ಸ್ಪೋಯ್ಲರ್, ಸ್ವಂಚಾಲಿತ ವೈಪರ್, ಸ್ವಯಂ ಚಾಲಿತ ಹೆಡ್‌ಲೈಟ್‌ಗಳು, ರಕ್ಷಣಾ ತೆರೆ ಮತ್ತು ಗಾಲಿಚೀಲಗಳನ್ನು ಹೊಂದಿದೆ. ವಿಆರ್‌ಎಕ್ಸ್ ಅಧಿಕ ಪ್ರಮಾಣದ ಸ್ಕರ್ಟ್ಸ್‌ಗಳನ್ನು ಹೊಂದಿದ್ದು ದೊಡ್ಡ ಹಿಂಭಾಗದ ರಕ್ಷಣಾ ಕವಚ, ೧೮" ಅಲೊಯ್‌ ವ್ಹೀಲ್ ಮತ್ತು ಫೊಸ್‌ಗೆಟ್‌ ಸೌಂಡ್‌ ವ್ಯವಸ್ಥೆಯನ್ನು ಹೊಂದಿದೆ. ಈ ಮೂರು ಮಾದರಿಗಳಲ್ಲಿ ಒಂದೇ ತರನಾದ ೪ಬಿ೧೧ ೨.೦-ಲೀಟರ್‌ ಎಂಜಿನ್‌ ಮತ್ತು ಮ್ಯಾನ್ಯುಲ್ ಅಥವಾ ಸಿವಿಟಿ. ರೆಲಿಯಾರ್ಟ್ ಶ್ರೇಣಿಯು ಅದೇ ಮಾದರಿಯ ಟರ್ಬೊ‌ಚಾರ್ಜ್‌ ಎಂಜಿನ್‌ನೊಂದಿಗೆ ತದನಂತರದಲ್ಲಿ ಪರಿಚಯಿಸಲ್ಪಟ್ಟಿತು. ೪ಡಬ್ಲ್ಯುಡಿ ಮತ್ತು ಜೊತೆಗೆ ೬-ವೇಗದ, ೨ಕ್ಲಚ್‌ ಹೊಂದಿದ ಗೇರ್‌ಬಾಕ್ಸ್‌ನೊಂದಿಗೆ ಲಭ್ಯವಾಗಿತ್ತು. ನಂತರದಲ್ಲಿ ಒವೊ X ಸಹ ಇದೇ ಸಾಲಿಗೆ ಸೇರಿಕೊಂಡಿತು. ಕಳೆದ ೨೦೦೮ರಲ್ಲಿ ಮತ್ತೊಂದು ಹೊಸ ಶೈಲಿಯ ಎಸ್ಪೈರ್‌ಅನ್ನು ಬಿಡುಗಡೆಗೊಳಿಸಿದರು. ಇದು ಹೆಚ್ಚು ಐಷರಾಮಿ ಲಕ್ಷಣಗಳಿಂದ ಕೂಡಿದ್ದು ೨.೪-ಲೀಟರ್‌ ೪ಬಿ೧೨ ಎಂಜಿನ್‌ ದಕ್ಷತೆಯೊಂದಿಗೆ ಸಿವಿಟಿ. ವಿಆರ್‌ಎಕ್ಸ್ ಸಹ ಎಂಜಿನ್‌ ಪರಿಷ್ಕೃತಗೊಂಡಿತು ಅದು ಈಗಲು ಮ್ಯಾನ್ಯೂಲ್‌ ಆಗಿಯೆ ಉಳಿದಿದೆ.
ಏಷ್ಯಾ
ಲ್ಯಾನ್ಸರ್‌ ‌ ಇವಲ್ಯೂಷನ್ ಎಕ್ಸ್ ಬಿಡುಗಡೆಯೊಂದಿಗೆ ಮಾರುಕಟ್ಟೆಯಲ್ಲಿ ಲ್ಯಾನ್ಸರ್ ಗ್ಯಾಲೆಂಟ್ ಪೋರ್ಟೀಸ್ (ಲಾಟಿನ್‌ನನ್ನು ಸ್ಥಿರ, ಬಲ,ದೃಡತೆಗಾಗಿ) ಜಪಾನ್‌ನ ಗೃಹಪಯೋಗಿ ಮಾರುಕಟ್ಟೆಗೆ ಪರಿಚಯಿಸಲಾಯಿತು. ಇದು ಎಕ್ಸೀಡ್, ಸೂಪರ್ ಎಕ್ಸೀಡ್, ಮತ್ತು ಸ್ಪೋರ್ಟ್ ಎಂಬ ೩ಟ್ರಿಮ್ ಹಂತಗಳಲ್ಲಿ ಬಿಡುಗಡೆಗೊಂಡಿತು.
ಈ ಹೊಸ ಆವೃತ್ತಿಯು ಸೆಪ್ಟಂಬರ್ ೧೫, ೨೦೦೭ ರಂದು ತೈವಾನ್‌ನಲ್ಲಿ ಲ್ಯಾನ್ಸರ್‌ ಪೋರ್ಟೀಸ್ ಎಂಬ ಹೆಸರಿನೊಂದಿಗೆ ಬಿಡುಗಡೆಗೊಂಡಿತು. ಇದು ೪ಬಿ೧೧, ೨.೦ ಲೀಟರ್‌  ಡಿಒಹೆಚ್‌ಸಿ ಶಕ್ತಿ ಉತ್ಪಾದಿಸುವ 157 hpಎಂಜಿನ್‌, ಮತ್ತು ಇದರ ಟ್ರಾನ್ಸ್‌ಮಿಷನ್ ೬ -ವೇಗ ( ಸ್ಪೋರ್ಟ್‌ ರೀತಿಯಂತೆ ಸ್ಥಿರ ಗೇರ್)ಆವೃತ್ತಿಯ ಸಿವಿಟಿ ಹೊಂದಿದೆ. ಅದೇನೆ ಇದ್ದರು ಲ್ಯಾನ್ಸರ್‌ನ ಮಾದರಿಯ ಕಾರುಗಳನ್ನು ಜಪಾನ್‌ ಮತ್ತು ಯುಎಸ್‌ಎ ಯಲ್ಲಿ ಮಿತ್ಸುಬಿಷಿಯು ಮುಂಭಾಗ ಮತ್ತು ಹಿಂಭಾಗದ ವಿನ್ಯಾಸವನ್ನು ಬದಲಿಸುವ ಮೂಲಕ ಫ್ಯಾಮಿಲಿ ಕಾರಿನ  ರೂಪಕ್ಕೆ ತಂದಿತು.
ಸಿಂಗಾಪೂರ್‌ನಲ್ಲಿ ಬಹು ಯಶಸ್ವಿಯಾಗಿದ್ದ ೭ನೇ ತಲೆಮಾರಿನ ಲ್ಯಾನ್ಸರ್ ನೊಂದಿಗೆ ಹೊಸ ಆವೃತ್ತಿಯಾದ ಲ್ಯಾನ್ಸರ್‌ ಇಎಕ್ಸ್‌ ಸಹ ತನ್ನ ಪೂರ್ವ ಶ್ರೇಣಿಗಳಿಗಿಂತ ಭಿನ್ನವಾಗಿತ್ತಲ್ಲದೆ ಜೊತೆಜೊತೆಗೆ ಮಾರಾಟಗೊಂಡಿತು. ೧.೫l, ೨.೦ಲ್ ಮತ್ತು ಜಿಟಿಎಸ್ ಜಿಟಿ (ಎಂದು ಪ್ರಚಲಿತದಲ್ಲಿದ್ದ)ಯು ಹಲವು ವಿಧಗಳಲ್ಲಿ ಲಭ್ಯವಿದ್ದಿತು. ೨೦೦೯ಕ್ಕೆ ಜಿಟಿ ಮುಂಭಾಗದ ಗ್ರಿಲ್ಲ್,ಡಾರ್ಕೆಂಡ್ ಕ್ಲಿಯರ್‌ ಲ್ಯಾಂಪ್ ಮತ್ತು ಒಳ ತಳಹದಿಯ ಕೊನ್ಸೊಲ್‌ ಸೇರಿದಂತೆ ತನ್ನ ರೂಪದಲ್ಲಿ ಆಮೂಲಾಗ್ರವಾಗಿ ಆಧುನಿಕರಣಗೊಂಡಿತು ಹಿಂಭಾಗದ ಬ್ರೇಕ್‌ ವ್ಯವಸ್ಥೆ ಸಹ ಉತ್ತಮ ವೇಗ ನಿಯಂತ್ರಣಕ್ಕಾಗಿ ೨.೦ ಡಿಸ್ಕ್‌ಬ್ರೇಕ್‌ ರೂಪದಲ್ಲಿ ರೂಪಾಂತರಗೊಂಡಿತು.
ಮಲೇಷಿಯಾದಲ್ಲಿ ಜಿಟಿಎಸ್, ಜಿಟಿ ಹೆಸರಿನಲ್ಲಿ ಮಾರ್ಕೆಟ್‌ಗೆ ತರಲಿಕ್ಕಾಗಿ ನಿವೇದಿಸಿಕೊಂಡಿತ್ತು.೨೦೦೮ ಅಕ್ಟೋಬರ್‌ನಲ್ಲಿ ಮಿತ್ಸುಬಿಷಿಯೊಂದಿಗೆ ಪ್ರೋಟನ್ ತಂತ್ರಜ್ಞಾನ ವಿನಿಮಯ ಒಪ್ಪಂದವನ್ನು ನವೀಕರಿಸಿತು. ಎರಡನೆ ತಲೆಮಾರಿನ ಪ್ರೊಟಾನ್‌‌ವಜ, ಪ್ರೋಟನ್ ಇನ್ಸ್ಪೈರ ಆಗಿ ಪರಿವರ್ತಿತಗೊಂಡಿತು ಸಾಂಕೇತಿಕವಾಗಿ (ಪ್ರೋಟಾನ್‍ ಪಿ೩-೯೦ಎ ಅನ್ನು ೧.೮ ಮ್ಯಾನ್ಯುಲ್ ), ೧.೮ ಸಿವಿಟಿ ಸ್ವಯಂಚಾಲಿತ, ೨.೦ ಸಿವಿಟಿ ಸ್ವಯಂಚಾಲಿತ ದಂಥಹ ೩ ಪ್ರಕಾರಗಳಲ್ಲಿ ತನ್ನ ೯ನೆ ತಲೆಮಾರಿನ ಲ್ಯಾನ್ಸರ್‌ನನ್ನು ಬಿಡುಗಡೆಗೊಳಿಸಿತು.
ಇಂಡೊನೇಷ್ಯಾದಲ್ಲ್ಲಿ ಮಲೆಷೀಯಾದಂತೆಯೆ ಹೊಸ ೨.೦ಎಲ್‌ ಎಂಜಿನ್‌ಒಳಗೊಂಡಂತೆ ಜಿಟಿಎಸ್, ಜಿಟಿ ಹೆಸರಿನಲ್ಲೆ ಇವೆಲ್ಯುಷನ್-ಎಕ್ಸ್‌ನೊಂದಿಗೆ ಮಾರಾಟಗೊಂಡಿತು, ಸಿಂಗಪುರ್‌ನಂತೆಯೆ ಇಲ್ಲಿಯು ಹಳೆಯ ತಲೆಮಾರಿನ ವಾಹನಗಳು ಇಂದಿಗೂ ಮಾರಾಟಗೊಂಡವು, ಲ್ಯಾನ್ಸರ್ ಸಿಡಿಯಾ ಅದೇ ೧.೮ಲೀ ಎಂಜಿನ್‌ನೊಂದಿಗೆ ಮಾರಾಟಕಂಡಿತು. ಪ್ರೋಟಾನ್‌ನೊಂದಿಗಿನ ಒಪ್ಪಂದ ಅಕ್ಟೋಬರ್ ೨೦೦೮ ರಂದು ಅಂತಿಮಗೊಂಡಿತು, ಇದು ತನ್ನ ಲ್ಯಾನ್ಸರ್ ಆಧಾರಿತ ವಜವನ್ನು ಇಂಡೊನೇಷ್ಯಾಕ್ಕೆ ರಫ್ತು ಮಾಡಲು ಬಯಸಿತು.
ಹಾಂಕಾಂಗ್, ಲ್ಯಾನ್ಸರ್‌ ಆವೃತ್ತಿಯನ್ನು ೨೦೦೮ರಲ್ಲಿ ಆಮದು ಮಾಡಿಕೊಂಡು ಲ್ಯಾನ್ಸರ್‌ ೨.೦ ಆಗಿ ಪ್ರತಿ ನಿರ್ಮಿಸಿತು. ಈ ಕಾರು ಮೇಲಿನ ಹೆಸರಿನ ಒಂದರಲ್ಲಿ ಎರಡು ಟ್ರಿಮ್ ಹಂತಗಳಲ್ಲಿ ಮಾರುಕಟ್ಟೆಗೆ ಬಂದಿತು. ಎರಡೂ ಮಾದರಿಗಳು ೪ಬಿ೧೧ ೨.೦ ೪ ಸಿಲಿಂಡರ್ ಎಂಜಿನ್‌, ೭ಗಾಲಿ ಚೀಲಗಳು, ೮ ಸ್ಪೀಕರ್‌ ಸ್ಟಿರಿಯೊ ಸಿಸ್ಟಮ್( ಅನಾಮಧೇಯ ತಯಾರಕ)ಮುಂಭಾಗದಲ್ಲಿ ಅಳವಡಿಸಿದ ದೀಪವ್ಯವಸ್ಥೆ, (ಈಫ್‌ಎಸ್) ಜೊತೆಗೆ ಹೆಚ್‌ಐಡಿ ೧೮"ಅಲ್ಲೊಯ್‌ ವ್ಹೀಲ್ಸ್‌ ಒಳಗೊಂಡಿದ್ದವು. ರಲಿಯಾರ್ಟ್ ಶೈಲಿಯ ಹೊರವಿನ್ಯಾಸದ ಕಿಟ್, ಪರಿಷ್ಕೃತಗೊಂಡ ಮುಂದಿನ ಬಂಪರ್, ಸೈಡ್‌ ಸ್ಕರ್ಟ್, ಹಿಂಭಾಗದಲ್ಲಿ ದೊಡ್ಡದಾದ ಬಂಪರ್,ಎವೆಲ್ಯುಷನ್ ಎಕ್ಸ್‌ನ ಹಿಂದಿನ ಸ್ಪೊಯ್ಲರ್ ಸೇರಿಂದಂತೆಯೆ ಮೆಲಿನ ಎಲ್ಲಾ ಸೌಲಭಗಳು ಹಪ್ಪರ್ ಟ್ರಿಮ್‍ನಲ್ಲಿ ಲಬ್ಯವಿದ್ದು, ಲೋಯರ್ ಟ್ರಿಮ್‌ನಲ್ಲಿ ಈ ಮೇಲೆನ ಭಾಗಗಳನ್ನು ಹೊರತುಪಡಿಸಲಾಗಿರುತ್ತದೆ.
ಫಿಲಿಪೈನ್ಸ್‌ನಲ್ಲಿ‌ ಲ್ಯಾನ್ಸರ್‌ ‌ ೨೦೦೮ರ ಮಧ್ಯ ಭಾಗದಲ್ಲಿ ಲ್ಯಾನ್ಸರ್‌ ‌ ಇಎಕ್ಸ್‌ ಎಂಬ ಹೆಸರಿನೊಂದಿಗೆ ಬಿಡುಗಡೆಗೊಂಡು ಇದು ೭ನೇ ತಲೆಮಾರಿಗಿಂತ ಭಿನ್ನವಾಗಿದ್ದು ಈಗಲೂ ಫಿಲಿಪೈನ್ಸ್‌‌ನಲ್ಲಿ ಮಾರಾಟಗೊಳ್ಳುತ್ತಿದೆ. ಹಲವು ಆವಿಷ್ಕಾರಗಳಿಗೆ ಒಳಗಾದ ಲ್ಯಾನ್ಸರ್‌ ‌ಇಎಕ್ಸ್‌ ೨೦೧೦ ರಿಂದ ೪ ಟ್ರಿಮ್ಸ್‌ಗಳಲ್ಲಿ ಲಭ್ಯವಿದೆ. ರಾಲಿಯರ್ಟ್ ಟಿಸಿ-ಎಸ್‌ಎಸ್‌ಟಿ ಜೋಡಿ ೬ -ವೇಗ,ಮೂಲದಲ್ಲಿ ಯುಎಸ್‍ಡಿಎಮ್, ಜಿಟಿ-ಎ, ಈಗ ಗ್ರಿಲ್ಲ್ ಹೊಸ ವಿನ್ಯಾಸದೊಂದಿಗೆ ಯುಎಸ್‍ಡಿಎಮ್‌ನಿಂದ ಲ್ಯಾನ್ಸರ್ ರಲಿಯಾರ್ಟ ತದ್ರೂಪದ ಜಿಟಿ-ಎ ಆಗಿತ್ತು, ಆದರೆ ೫ -ವೇಗದ ಮ್ಯಾನ್ಯೂಲ್‌ ಜಿಎಲ್‌ಎಸ್ ತದ್ರೂಪದ ಯುಎಸ್‍ಡಿಎಮ್ ಇಎಸ್ ಮಾದರಿ ಆದರೆ ಇಬ್ಬಗೆಯ ಗಾಳಿಚೀಲ, ಉತ್ತಮ ಮಂಜುದೀಪಗಳು ಮತ್ತು ಜಿಎಲ್‌ಎಕ್ಸ್ ಯುಎಸ್‍ಡಿಎಮ್ ತದ್ರೂಪದ್ದಾಗಿದ್ದು ಅದೇ ರಿಮ್ಸ್‌,ಜಿಎಲ್‌ಎಸ್, ಎಸ್‌ಆರ್‌ಎಸ್ ದ್ವಿಮುಖ ಗಾಳಿಚೀಲಗಳೊಂದಿಗೆ ಲಭ್ಯವಿದೆ. ಎಲ್ಲಾ ಮಾದರಿಯ ಸ್ಪೋರ್ಟ್, ಹಿಂಬದಿಯ ದೀಪಗಳು, ಎಬಿಎಸ್,ಇಬಿಡಿ ಮತ್ತು ಪೂರ್ವ ರೀತಿಯದ್ದೆ ಆದ ೨.೦ಎಲ್ ೪ಬಿ ೧೧ ಎಮ್‌ಐವಿಇಸಿ ಪವರ್‌ಪ್ಲಾಂಟ್ ಜೊತೆಗೆ ರಲಿಯರ್ಟ್‌ ಎಂಜಿನ್ ಯುಎಸ್‌ಡಿಎಮ್ ಎಂಜಿನ್‌ಗೆ ಬಹಳವಾಗಿ ಹೋಲಿಕೆಯಾಗುತ್ತದೆ.
ಯುರೋಪ್‌
ಯುರೋಪ್‌ನಲ್ಲಿ‌, ೧೦೩ ಕಿ.ವ್ಯಾ (೧೪೦ PS; ೧೩೮ bhp) ೨೦೦೦ cc ಡಿಸೇಲ್ ಮಾದರಿ ಕೂಡ ಲಭ್ಯವಿದ್ದು ಇದನ್ನು ವೋಕ್ಸ್ ವ್ಯಾಗನ್ ಕಂಪನಿಯು ತಯಾರಿಸಿದೆ.
ಐರ್ಲೆಂಡ್‌ ಗಣರಾಜ್ಯ
ಐರ್ಲೆಂಡ್‌ ಗಣರಾಜ್ಯದಲ್ಲಿ, ಮಾರಾಟವಾಗುವ ಮಾದರಿಯು ಯುನೈಟೆಡ್ ಕಿಂಗ್‌ಡಮ್‌ನಲ್ಲಿ ಮಾರಾಟವಾಗುವ ಕಾರಿನ ಮಾದರಿಗಿಂತ ಭಿನ್ನವಾಗಿದೆ. ಲ್ಯಾನ್ಸರ್‌ ಐದು-ಬಾಗಿಲು ಹ್ಯಾಚ್ ಬ್ಯಾಕ್ (ಸ್ಪೋರ್ಟ್‌ಬ್ಯಾಕ್) ಅಥವಾ ನಾಲ್ಕು-ಬಾಗಿಲು ಸಲೂನ್‌ ಮಾದರಿಯಲ್ಲಿ ಲಭ್ಯವಿದೆ.
ಎಂಜಿನ್‌ಗಳು ೧.೫L ೧೦೯ bhp ೪-ಸಿಲಿಂಡರ್ ಪೆಟ್ರೋಲ್ (ಐರ್ಲೆಂಡ್‌ ಗಣರಾಜ್ಯ ವೈಶಿಷ್ಟ್ಯತೆ ಮಾರ್ಗದರ್ಶಿ ), ಮತ್ತು ೧.೮ ಪೆಟ್ರೋಲ್ ಮತ್ತು ೨.೦ TDI ಮಾದರಿಗಳು ಯುನಿಟೆಡ್ ಕಿಂಗ್‌ಡಮ್‌ನಲ್ಲಿ ಲಭ್ಯವಿಲ್ಲವಾಗಿದ್ದು; ಅವುಗಳು ಅತ್ಯಂತ ಪ್ರಸಿದ್ಧ ಗ್ರೇ ಇಂಪೋರ್ಟ್‌ಗಳಾಗಿವೆ. ಸೆಡನ್‌‌ಗೆ ಟ್ರಿಮ್ ಲೆವೆಲ್‌ಗಳು ಮತ್ತು ಸ್ಪೋರ್ಟ್‌ಬ್ಯಾಕ್‌ಗೆ ಇನ್ವೈಟ್‌ಗಳು ಬೇಸ್ ಆಗಿವೆ. ಇತರೆ ಯೂರೋಪಿನ ಮಾರುಕಟ್ಟೆಗೆ ಹೋಲಿಸಿದಾಗ ಇದು ತುಂಬಾ ಹಳೆಯ ಮಾದರಿಯಾಗಿದೆ.
ಲಿಥುವೇನಿಯಾ
ಲಿಥುವೇನಿಯಾದಲ್ಲಿ (Lietuva ) ಲ್ಯಾನ್ಸರ್‌ ‌ಕಾರುಗಳು ಸ್ಪೋರ್ಟ್‌ಬ್ಯಾಕ್ (ಹ್ಯಾಚ್ ಬ್ಯಾಕ್) ಮತ್ತು ಸೆಡನ್‌ ಮಾದರಲ್ಲಿ ದೊರೆಯುತ್ತದೆ. ಇಂಜಿನ್‌ಗಳು ೧.೫ಲೀ ೧೦೯ bhp ಮತ್ತು ೧.೮ಲೀ ಡಿಒಹೆಚ್‌ಸಿ ೧೩೬ bhp ೪-ಸಿಲಿಂಡರ್ ಪೆಟ್ರೋಲ್ ಇಂಜಿನ್‌ಗಳಾಗಿವೆ; ವೋಕ್ಸ್ ವ್ಯಾಗನ್'ನ ಟಿಡಿಐ ಮಾದರಿಯು ಇಲ್ಲಿ ಲಭ್ಯವಿಲ್ಲ. ಟ್ರಿಮ್ ಲೆವಲ್‌ಗಳು, ಇನ್ಫಾರ್ಮ್ +, ಇನ್ವೈಟ್ ಮತ್ತು ಇಂಟೆನ್ಸ್, ಸೆಡನ್‌ ೧.೫ ಇನ್ಫಾರ್ಮ್‌ನಲ್ಲಿ ದೊರೆಯುತ್ತದೆ, ೧.೮ ಇನ್ಫಾರ್ಮ್ ಮತ್ತು ೧.೮ ಇನ್ಫಾರ್ಮ್ + ವರ್ಷನ್ಸ್, ಮತ್ತು ಹ್ಯಾಚ್ ಬ್ಯಾಕ್ ಮಾದರಿಗಳು ೧.೮ ಇನ್ಫಾರ್ಮ್ +, ೧.೮ ಇನ್ವೈಟ್ ಮತ್ತು ೧.೮ ಇಂಟೆನ್ಸ್‌ಗಳಲ್ಲಿ ಲಭ್ಯವಿದೆ. ಲಿಥುವೇನಿಯಾದಲ್ಲಿ ಮಿತ್ಸುಬಿಷಿ ಲ್ಯಾನ್ಸರ್ ಇವಲ್ಯೂಷನ್ ಮಾದರಿಯು ದೊರೆಯುತ್ತಿರುವುದರಿಂದ ರೆಲಿಯಾರ್ಟ್ ಮಾದರಿ ದೊರೆಯುವುದಿಲ್ಲ; ಈ ಖಂಡದಲ್ಲಿ ಮಾರಾಟವಾದ ಆವೃತ್ತಿಗೆ ಇದು ಹೋಲುತ್ತದೆ, ಆದರೆ ಇದರಲ್ಲಿ ಲಿಥುವೇನಿಯಾ ಮತ್ತು ಇತರ ಪೂರ್ವ ಯೂರೋಪಿನ ರಸ್ತೆಗಳಿಗೆ ಹೊಂದುವಂತೆ ಗ್ರೌಂಡ್ ಕ್ಲಿಯರೆನ್ಸ್ ಎತ್ತರಿಸಲಾಗಿದೆ.
ಲ್ಯಾನ್ಸರ್‌ ‌ ರೆಲಿಯಾರ್ಟ್
೨೦೦೮ರ ಡೇಟ್ರೊಯಿಟ್ ಆಟೊ ಶೋದಲ್ಲಿ ರೂಪಾಂತರಗೊಳಿಸಿದ ಮತ್ತು ಕಡಿಮೆ ಬೆಲೆಯ ಇವೊ ಎಕ್ಸ್ ಮಾದರಿಯನ್ನು ಬಿಡುಗಡೆ ಮಾಡುವುದಾಗಿ ಪ್ರಕಟಿಸಿತು. ಈ ಮಾದರಿಯು ಅಕ್ಟೋಬರ್‌ ೨೦೦೮ರಿಂದ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ದೊರೆಯುತ್ತಿದೆ. 177 kW, 343 Nm of torque.
೨೦೦೯ರಿಂದ, ರೆಲಿಯಾರ್ಟ್ ವಿಶಿಷ್ಟವಾಗಿ ಟಿಸಿ-ಎಸ್‌ಎಸ್‌ಟಿ ಟ್ರಾನ್ಸ್‌ಮಿಷನ್‌ನ್ನೊಂದಿಗೆ ಲಭ್ಯವಿದೆ, ಆದರೂ ಮುಂದಿನ ದಿನಗಳಲ್ಲಿ ೫-ಸ್ಪೀಡ್ ಟ್ರಾನ್ಸ್‌ಮಿಷನ್‌ನೊಂದಿಗೆ ಬರುವ ಸಾಧ್ಯತೆ ಇದೆ ಎಂದು ಮಿತ್ಸುಬಿಷಿ ತಿಳಿಸಿದೆ. ರೆಲಿಯಾರ್ಟ್‌ನ ೨ ಮಾದರಿಗಳಲ್ಲಿ ಟಿಸಿ-ಎಸ್‌ಎಸ್‌ಟಿ ಟ್ರಾನ್ಸ್‌ಮಿಷನ್‌ನ್ನು ಒದಗಿಸಲಾಗಿದ್ದಕ್ಕಿಂತ ( ಸಾಮಾನ್ಯ ಕ್ರೀಡಾ) ಲ್ಯಾನ್ಸರ್ ಇವಲ್ಯೂಷನ್ ಎಕ್ಸ್ ಎಂಆರ್‌ನ (ಸಾಮಾನ್ಯ,ಕ್ರೀಡಾ,ಎಸ್,ಸ್ಪೋರ್ಟ್)೩ ಮಾದರಿಗಳಲ್ಲಿ ಇದೇ ತೆರನಾದ ಟ್ರಾನ್ಸ್‌ಮಿಷನ್‌ನ್ನು ಅಳವಡಿಸಲಾಗಿದೆ. ಈ ಕಾರಿನಲ್ಲಿ ಇವಲ್ಯೂಷನ್ ಎಕ್ಸ್'ಮಾದರಿಯ ಎಡಬ್ಲ್ಯೂಡಿ ವ್ಯವಸ್ಥೆಯನ್ನು ಸರಳವಾಗಿ ಅಳವಡಿಸಲಾಗಿದೆ(ಇವಿಒ IX ಮಾದರಿಯಿಂದ ನೇರವಾಗಿ ತೆಗೆದುಕೊಳ್ಳಲಾಗಿದೆ), ಜೊತೆಗೆ ಹಿಂಭಾಗದಲ್ಲಿ ಸ್ವಲ್ಪ ಭಿನ್ನತೆಯೊಂದಿಗೆ ಮೆಕಾನಿಕಲ್ ಲಿಮಿಟೆಡ್ ಸ್ಲಿಪ್ ಅಳವಡಿಸಲಾಗಿದೆ. Edmunds.com ಪ್ರಕಾರ ರೆಲಿಯಾರ್ಟ್ ಮಾದರಿಯು ಸ್ಕಿಡ್‌ಪ್ಯಾಡ್, ಸ್ಲಲೂಮ್, ಮತ್ತು ಬ್ರೇಕಿಂಗ್ ಡಿಸ್ಟನ್ಸ್‌ನಂತಹ ಕೆಲವೊಂದು ಪ್ರರೀಕ್ಷೆಗಳಲ್ಲಿ ಉತ್ತಮ ಫಲಿತಾಂಶ ನೀಡಲಿಲ್ಲ. ಆದರೆ, the ರೆಲಿಯಾರ್ಟ್ ೦-೬೦ ಮತ್ತು ಕ್ವಾರ್ಟರ್ ಮೈಲ್ ನಂತಹ ಇತರೆ ಪರೀಕ್ಷೆಗಳಲ್ಲಿ GTS ಅನ್ನು ಮೀರಿತು.
ಬಾಹ್ಯ ಕೊಂಡಿಗಳು
ವರ್ಗ:ಮಿತ್ಸುಬಿಷಿ ಮೋಟಾರ್ಸ್ ವಾಹನಗಳು ವರ್ಗ:ಸಬ್‌ಕಂಪ್ಯಾಕ್ಟ್‌ ಕಾರುಗಳು ವರ್ಗ:ಕಂಪ್ಯಾಕ್ಟ್‌ ಕಾರುಗಳು ವರ್ಗ:ಯುರೊ ಎನ್‌ಸಿಎಪಿ ಚಿಕ್ಕ ಕುಟುಂಬದ ಕಾರುಗಳು ವರ್ಗ:ಸಿವಿಟಿ ಸಾಗಣೆ ವಾಹನಗಳು ವರ್ಗ:ಮುಂಭಾಗದ ಚಕ್ರ ಚಾಲನೆಯ ವಾಹನಗಳು ವರ್ಗ:ಹಿಂಭಾಗದ ಚಕ್ರ ಚಾಲನೆಯ ವಾಹನಗಳು ವರ್ಗ:ಎಲ್ಲಾ ಚಕ್ರ ಚಾಲನೆಯ ವಾಹನಗಳು ವರ್ಗ:1970ರ ದಶಕದ ಮೋಟಾರು ವಾಹನಗಳು ವರ್ಗ:1980ರ ದಶಕದ ಮೋಟಾರು ವಾಹನಗಳು ವರ್ಗ:1990ರ ದಶಕದ ಮೋಟಾರು ವಾಹನಗಳು ವರ್ಗ:2000ದ ದಶಕದ ಮೋಟಾರು ವಾಹನಗಳು ವರ್ಗ:2010ರ ದಶಕದ ಮೋಟಾರು ವಾಹನಗಳು ವರ್ಗ:2005ರಲ್ಲಿ ಪರಿಚಯಿಸಿದ ವಾಹನಗಳು ವರ್ಗ:ಕೂಪ್‌ಗಳು ವರ್ಗ:ಜಾರುಬಾಗಿಲುಗಳು ವರ್ಗ:ಮುಚ್ಚುಕಾರು‌ಗಳು ವರ್ಗ:ಸ್ಟೇಷನ್‌‌ ವ್ಯಾಗನ್‌ಗಳು ವರ್ಗ:ಭಾಗಶಃ ಹೊಗೆ ಉಗುಳದ ವಾಹನಗಳು ವರ್ಗ:ಉದ್ಯಮ ವರ್ಗ:ವಾಹನ ಕಂಪನಿಗಳು
ಲಲಿತಾರಾವ್
ಡಾ. ಲಲಿತಾರಾವ್, ಮಹಾರಾಷ್ಟ್ರದ ಮಾಜಿ ಆರೋಗ್ಯ ಸಚಿವೆ, (೧೯೮೦-೮೫) ಸಾಮಾಜಿಕ ಕಾರ್ಯಕರ್ತೆ, ಹಾಗೂ ಹಲವಾರು ಸಂಘಸಂಸ್ಥೆಗಳಿಗೆ ನೆರವು ನೀಡುತ್ತಿದ್ದರು. ಲಲಿತಾ ರಾವ್ ಬಿ. ಎಸ್. ಕೆ. ಬಿ, ಮೈಸೂರ್ ಅಸೋಸಿಯೇಷನ್, ತುಳು ಸಂಘಗಳು ಸೇರಿದಂತೆ, ಹಲವಾರು ಸಾಮಾಜಿಕ ಸಂಸ್ಥೆಗಳ ಜೊತೆ ನಿಕಟವಾಗಿ ಕೆಲಸಮಾಡುತ್ತಿದ್ದರು. ಜನಪ್ರಿಯ ವೈದ್ಯೆ,, ಹಾಗೂ ಬಡವರಿಗೆ ತಮ್ಮ ಕೈಲಾದ ಸಹಾಯವನ್ನು ಮಾಡುತ್ತಿದ್ದರು. ಅಪ್ರತಿಮ ಕೊಳಲು ವಾದಕಿ, ಮಹಾಸಂಘಟಕಿ, ಒಳ್ಳೆಯ ಸೇವಾಮನೋಭಾವದ ವೈದ್ಯೆ, ಜೀವನವನ್ನು ತೀವ್ರವಾಗಿ ಪ್ರೀತಿಸುವ ನಗುಮುಖದ ವ್ಯಕ್ತಿಯಾದ ಲಲಿತರಾವ್ ಹಲವಾರು ವಿಶಯಗಳಲ್ಲಿ ಗಮನಕೊಡುತ್ತಿದ್ದರು. ಅವರಿಗೆ ಪರ್ವತಾರೋಹಣದಲ್ಲಿ ವಿಪರೀತ ಆಸಕ್ತಿ. ಸಂಗೀತ, ಹೊಲಿಗೆ, ಮುದ್ರಾವಿಜ್ಞಾನ, ಆಯುರ್ವೇದ, ರಾಜಕೀಯ, ಮೊದಲಾದ ಹಲವು ವಿಷಯಗಳಲ್ಲಿ ಆಸಕ್ತಿ ಇತ್ತು. ಬದುಕು ನಿಂತ ನೀರಿನಂತಿರಬಾರದೆಂದು ಹೇಳುತ್ತಿದ್ದರು.
ಜನನ ಮತ್ತು ವಿದ್ಯಾಭ್ಯಾಸ
ಡಾ. ಲಲಿತಾರವರು, ದಕ್ಷಿಣ ಕನ್ನಡ ಜಿಲ್ಲೆಯ ಮಂಗಳೂರಿನ ಸಮೀಪದಲ್ಲಿರುವ ಇನ್ನ ಎಂಬ ಊರಿನವರು. ಸನ್. ೧೯೨೦ ರಲ್ಲಿ ಜನಿಸಿದರು., ಲಲಿತ, ಮಂಗಳೂರಿನ ಆಯುರ್ವೇದ ಭೂಷಣ ಎಮ್. ವಿ. ಶಾಸ್ತ್ರಿಯವರ ಪುತ್ರಿ. ಉದ್ಯಮಿ ಪಿ. ವೆಂಕಟರಾವ್ ರನ್ನು ಮದುವೆಯಾದರು. ಖ್ಯಾತ ಕ್ರಿಕೆಟ್ ಪಟು ರವಿ ಶಾಸ್ತ್ರಿಗೆ ಇವರು ಸೋದರತ್ತೆಯಾಗಬೆಕು. ತಮ್ಮ ೧೭ ರ ಹರೆಯದಲ್ಲೇ ಮುಂಬಯಿಗೆ ಪಾದಾರ್ಪಣೆಮಾಡಿದ ಲಲಿತಾರವರು,  ಸನ್. ೧೯೩೯ ರಲ್ಲಿ ಕಿಂಗ್ ಜಾರ್ಜ್ ಗರ್ಲ್ಸ್ ಹೈಸ್ಕೂಲ್ ನಲ್ಲಿ ಮೆಟ್ರಿಕ್ ಪರೀಕ್ಷೆಯಲ್ಲಿ ಉತ್ತೀರ್ಣರಾದರು. ಇಂಟರ್ಮಿಡಿಯೆಟ್ ಪಾಸ್ ಆದ ಬಳಿಕ ಟೋಪಿವಾಲ ವೈದ್ಯಕೀಯ ಕಾಲೇಜ್ ನಲ್ಲಿ ವೈದ್ಯಕೀಯ ಶಿಕ್ಷಣಗಳಿಸಿದರು. ಅಂತಿಮ ಪರೀಕ್ಷೆಯಲ್ಲಿ 'ಪ್ರತಿಷ್ಠಿತ ಜೆನ್ನಿಂಗ್ಸ್ ಬಹುಮಾನ' ಗಳಿಸಿದರು. ೧೯೩೭-೩೮ ರಲ್ಲಿ ವಿದ್ಯಾರ್ಥಿಯಾಗಿದ್ದಾಗಲೇ ಮಾಟುಂಗಾ ತಾಲ್ಲೂಕು ಕಾಂಗ್ರೆಸ್ ಸಮಿತಿಯಲ್ಲಿ ದುಡಿದ ಕ್ವಿಟ್ ಇಂಡಿಯ ಚಳುವಳಿಯಲ್ಲೂ ಭಾಗವಹಿಸಿ ಭೂಗತರಾಗಿದ್ದ ಕಾಂಗ್ರೆಸ್ ಕಾರ್ಯಕರ್ತರಿಗೆ ವೈದ್ಯಕೀಯ ನೆರವು ಕೊಟ್ಟರು. ಈ ಕಾರಣಕ್ಕಾಗಿ ಬ್ರಿಟಿಷ್ ಸರಕಾರ ಅವರಿಗೆ ಮೆರಿಟ್ ವಿದ್ಯಾರ್ಥಿವೇತನವನ್ನು ರದ್ದುಗೊಳಿಸಿತ್ತು.
ಕನ್ನಡ ಕಲಾ ಕೇಂದ್ರದ ಅಧ್ಯಕ್ಷೆ
ಸುಮಾರು ೪ ದಶಕಗಳ ಕಾಲ 'ಕನ್ನಡ ಕಲಾ ಕೇಂದ್ರ'ದ ಒಳಿತಿಗಾಗಿ ಸಕ್ರಿಯವಾಗಿ ದುಡಿದರು. ಸಾಮಾಜಿಕ, ಸಾಂಸ್ಕೃತಿಕ ಮತ್ತು ಸಂಗೀತ ಕ್ಷೇತ್ರಗಳಲ್ಲಿ ತಮ್ಮ ಅನುಪಮ ಸೇವೆಯನ್ನು ಸಲ್ಲಿಸುತ್ತಿದ್ದ 'ಶ್ರೀಮತಿ.ಲಲಿತಾರಾವ್ 'ಮಾಟುಂಗಾದ 'ತಮ್ಮ ಸ್ವಂತ ಬಂಗಲೆ, 'ಕೈಲಾಸ್' ನಲ್ಲಿ ವಾಸಿಸುತ್ತಿದ್ದರು. ಇವರ ಮನೆ, 'ಸಯಾಂ ಆಸ್ಪತ್ರೆ'ಗೆ ಹತ್ತಿರದಲ್ಲೇ ಇರುವ 'ಜೆ.ಆರ್.ಮೆಹ್ತಾ ಉದ್ಯಾನ್' ಎದುರಿಗಿದೆ.
ಮಹಿಳೆಯರಿಗೆ ಹೆಚ್ಚಿನ ಆದ್ಯತೆ ಇರಲಿಲ್ಲ
ಮಹಿಳೆಯರಿಗೆ ಹೆಚ್ಚಿನ ವಿದ್ಯೆಯನ್ನು ಕೊಡುವ ಬಗ್ಗೆ, ರಾಜಕೀಯದಲ್ಲಿ ಆದ್ಯತೆ ಇಲ್ಲದ ಕಾಲ. ಮನೆಯಲ್ಲಿ ಗಂಡನ ಸಹಕಾರ ಹಾಗೂ ಪ್ರೋತ್ಸಾಹದಿಂದ ಅವರು, ಮುಂದುವರೆದರು. ಅವರಲ್ಲಿದ್ದ ಸಮಾಜಸೇವಕಿ, ರಾಜಕಾರಣಿ ಮತ್ತು ಸಂಘಟಕಿಯ ಕಾರ್ಯಗಳು ದೇಶಕ್ಕೆ ಅಮೂಲ್ಯ ಕೊಡುಗೆಗಳಾಗಲು ಅನುಕೂಲವಾಯಿತು. ಅವರು, ನಾಡಿನಾದ್ಯಂತ ಓಡಾಡಿ ಹಲವಾರು ಸಮಾಜಸೇವೆಯ ಕಾರ್ಯಗಳನ್ನು ತಮ್ಮನ್ನು ತೊಡಗಿಸಿಕೊಂಡರು. ಸನ್. ೧೯೩೬ ರಲ್ಲಿ ಮದುವೆಯಾದ ನಂತರ ಗಂಡನ ಪ್ರೋತ್ಸಾಹದಿಂದ ಎಮ್. ಬಿ.ಬಿ.ಎಸ್. ಸೇರಿ, ವೈದ್ಯಕೀಯ ವಲಯದಲ್ಲಿ ಒಬ್ಬ ವ್ಯಕ್ತಿ ಸಾಧಿಸಬಹುದಾದ್ದೆಲ್ಲವನ್ನೂ ಸಾಧಿಸಿತೋರಿಸಿದರು. ಸನ್.೧೯೬೯ ರಲ್ಲಿ ಲಲಿತಾರಾವ್ ರವರ ಕಾರ್ಯಕ್ಷಮತೆ ಮತ್ತು ಸೇವಾಪ್ರವೃತ್ತಿಯನ್ನು ಹತ್ತಿರದಲ್ಲಿ ಕಂಡ ಭಾರತದ ಪ್ರಧಾನಿ ಇಂದಿರಾಜಿಯವರು ಅವರನ್ನು ರಾಜಕೀಯದಲ್ಲಿ ಪ್ರವೇಶಿಸಲು ಒತ್ತಾಯಮಾಡಿದರು. ನಿಸ್ಪೃಹ ಕಾರ್ಯಕರ್ತರನ್ನು ಅವರು ಮೆಚ್ಚಿ ಪ್ರಾತ್ಸಾಹಿಸುತ್ತಿದ್ದರು. ಸನ್. ೧೯೭೪ ರಲ್ಲಿ ಈ ಜನಸೇವಕಿ ಮುಂಬಯಿ ಪ್ರದೇಶ ಕಾಂಗ್ರೆಸ್ ಪಕ್ಷದ ಕಾರ್ಯದರ್ಶಿಯಾಗಿ ನೇಮಕಗೊಂಡರು.
ಮಗ ಬಿ.ಟೆಕ್, ಪದವೀಧರ
ಮಗ ಡಾ. ಅನಿಲ್ ವಿ.ರಾವ್, ಮೆಟಲರ್ಜಿ ವಿಷಯದಲ್ಲಿ ಮುಂಬಯಿ ವಿಶ್ವವಿದ್ಯಾಲಯದಿಂದ ಬಿ.ಇ.; ಬಿ.ಟೆಕ್; ಪದವಿ ಗಳಿಸಿದ ನಂತರ ಅಮೆರಿಕಕ್ಕೆ ಹೋಗಿ, ಅಲ್ಲಿ ವೈದ್ಯಕೀಯ ಕಾಲೇಜಿಗೆ ಸೇರಿ ವೈದ್ಯರಾಗಿದ್ದಾರೆ.
ನಿಧನ
೯೩ ವರ್ಷಹರೆಯದ ಡಾ. ಲಲಿತಾರಾವ್ ಸನ್. ೨೦೧೩ರ, ಜುಲೈ, ೨೮, ರವಿವಾರದ ಪೂರ್ವಾನ್ಹ, ೧೧ ಗಂಟೆಗೆ ಮುಂಬಯಿನಗರದ 'ಸಯಾನ್ ಆಸ್ಪತ್ರೆ'ಯಲ್ಲಿ ವಿಧಿವಶರಾದರು. ಲಲಿತಾರಾವ್ ಸುಮಾರು ಸಮಯದಿಂದ ವೃದ್ಧಾಪ್ಯ, ಹಾಗೂ ದೈಹಿಕ ತೊಂದರೆಗಳಿಂದ  ಬಳಲುತ್ತಿದ್ದರು.
ಉಲ್ಲೇಖಗಳು
ವರ್ಗ:ಮುಂಬಯಿ ಕನ್ನಡಿಗರು
ಆಶ್ಲೇಷಾ
ಖಗೋಳಶಾಸ್ತ್ರದಲ್ಲಿ ಚಂದ್ರನ 27 ಮನೆಗಳಲ್ಲಿ (ನಿತ್ಯನಕ್ಷತ್ರಗಳಲ್ಲಿ) ಒಂದು. ಹೈಡ್ರಾ (ವಾಟರ್ ಸ್ನೇಕ್ ಅಂದರೆ ನೀರಹಾವು ಎಂದರ್ಥ) ನಕ್ಷತ್ರ ಪುಂಜದ ಪ್ರಥಮ ನಕ್ಷತ್ರ. ಆದ್ದರಿಂದ ಇದರ ಶಾಸ್ತ್ರನಾಮ ∝-ಹೈಡ್ರಾ. ಆಲ್ಫಾರ್ಡ್ ಪರ್ಯಾಯನಾಮ. ಇದರ ದೃಗ್ಗೋಚರ (ಅಪೇರೆಂಟ್) ಕಾಂತಿ 2.2, ರೋಹಿತ ಏ2, ದೂರ 190 ಜ್ಯೋತಿರ್ವರ್ಷಗಳು. ಆಶ್ಲೇಷಾ ಕರ್ಕಾಟಕ ರಾಶಿಯಲ್ಲಿರುವ ಒಂದು ನಕ್ಷತ್ರ. ಸಿಂಹರಾಶಿಯ ಮಖಾ ನಕ್ಷತ್ರ ಶೃಂಗವಾಗಿರುವಂತೆ ಪೂರ್ವ-ದಕ್ಷಿಣದೆಡೆಗೆ ಒಂದು ಸಮದ್ವಿಭುಜ, ತ್ರಿಭುಜ ರಚಿಸಿದರೆ ಅದರ ಪಾದಶೃಂಗಗಳಲ್ಲಿ ದಕ್ಷಿಣ ದಿಕ್ಕಿನದು ಆಶ್ಲೇಷಾ (ಹೈಡ್ರ).
ಪುರಾಣಗಳಲ್ಲಿ
ದಕ್ಷನ ಮಗಳೆಂದೂ ಚಂದ್ರನ ಹೆಂಡತಿಯೆಂದೂ ಪುರಾಣ ಪ್ರಸಿದ್ಧವಾಗಿರುವ ಈ ನಕ್ಷತ್ರ ಸರ್ಪಸಂಬಂಧಿಯಾದುದು. ಇದು ರಾಕ್ಷಸಗಣಕ್ಕೆ, ಮಾರ್ಜಾಲಯೋನಿಗೆ ಸೇರಿದುದು ಎಂದೂ ಕ್ರೂರ ಸ್ವಭಾವದ್ದು ಎಂದೂ ಜ್ಯೋತಿಷದ ವಿವರಣೆ. ಪ್ರಯಾಣಕ್ಕೆ ಇದು ನಿಷಿದ್ಧ. ಈ ನಕ್ಷತ್ರದಲ್ಲಿ ರೋಗ ಬಂದರೆ ಒಂದು ತಿಂಗಳ ಕಾಲ ಪೀಡಿಸುತ್ತದೆ ಎನ್ನುವ ನಂಬಿಕೆಯಿದೆ. ಮದುವೆಯನ್ನು ನಿಶ್ಚಯಿಸುವಾಗ ಆಶ್ಲೇಷಾ ನಕ್ಷತ್ರದ ಹುಡುಗಿಗೆ ಅತ್ತೆಯಿಲ್ಲದ ಮನೆಯನ್ನು ನೋಡುವ ಪದ್ಧತಿಯುಂಟು; ಇಲ್ಲವಾದರೆ ಅತ್ತೆ ತೀರಿಕೊಳ್ಳುತ್ತಾ ಳೆಂದು ಹೇಳುತ್ತಾರೆ. ಆಶ್ಲೇಷಾ ನಕ್ಷತ್ರದಲ್ಲಿ ಜನಿಸಿದವರಿಗೆ ಬುಧ ಮಹಾದಶೆಯೆಂದೂ ಈ ದಶೆ ಹದಿನೇಳು ವರ್ಷಗಳು ನಡೆಯುವುದೆಂದೂ ನಂಬಿಕೆ. ಈ ನಕ್ಷತ್ರಕ್ಕೆ ಸರ್ಪದೇವತೆ ಅಧಿದೇವತೆಯೆಂದು ವ್ಯವಹರಿಸಿ ಅದನ್ನು ಸರ್ಪವೆಂದೇ ಕರೆಯುವ ವಾಡಿಕೆಯುಂಟು. (ನಿದರ್ಶನ-ಮೂಲಜಾಶ್ವಶುರಂ ಹಂತಿ ಸರ್ಪಜಾತು ತದಂಗನಾಂ). ಈ ಕಾರಣದಿಂದಲೇ ಗ್ರಹಗತಿ ದಾರುಣವಾದುದೆಂದು ಕಲ್ಪನೆ. (ಆಶ್ಲೇಷಾ ನಕ್ಷತ್ರಂ ಸರ್ಪಾದೇವತಾ-ತೈತ್ತಿರೀಯ ಸಂಹಿತೆ).
ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಡಿಡಿ ಹಿಮಾಚಲ ಪ್ರದೇಶ
ಡಿಡಿ ಹಿಮಾಚಲ ಪ್ರದೇಶ ಸರ್ಕಾರಿ ಸ್ವಾಮ್ಯದ ಕಿರುತೆರೆ ವಾಹಿನಿಗಳ ಜಾಲ.'ಡಿಡಿ ಹಿಮಾಚಲ ಪ್ರದೇಶ' ಕಿರುತೆರೆ ವಾಹಿನಿ ಪ್ರಸಾರಣ ಕೇಂದ್ರ ಹಿಮಾಚಲ ಪ್ರದೇಶದಲ್ಲಿದೆ. ಈ ವಾಹಿನಿ ಇನ್‍ಸಾಟ್ ೩ಎ ಉಪಗ್ರಹದಿಂದ ಪ್ರಕಟವಾಗುತ್ತಿದೆ.
ಹೊರಗಿನ ಕೊಂಡಿ
ವರ್ಗ:ಕಿರುತೆರೆ ವಾಹಿನಿಗಳು
ডিডি বাংলা Durdarshan ദൂരദര്‍ശന്‍ దూరదర్శన్
ಕಂಪ್ಯೂಟರ್ ಗ್ರಾಫಿಕ್ಸ್
ರೇಖೆಗಳು ಹಾಗೂ ವಿವಿಧ ವರ್ಣಗಳ ಬಳಕೆಯಿಂದ ಇಂದು ಕಂಪ್ಯೂಟರ್ ನಲ್ಲಿ ರಂಗುರಂಗಿನ ಚಿತ್ರಗಳನ್ನು ಹಾಗೂ ವಿವಿಧ ದೃಶ್ಯಗಳನ್ನು ಮೂಡಿಸಬಹುದು ಈ ದೃಶ್ಯಗಳನ್ನು ಹಾಗೂ ಸ್ಥಿರ ಚಿತ್ರಗಳನ್ನು ಪಠ್ಯ ವಿವರಗಳೊಂದಿಗೆ ಕಂಪ್ಯೂಟರ್ ನಲ್ಲಿ ಅಳವಡಿಸುವ ಸೌಲಭ್ಯವಿದೆ.ದ‌‌‌‌‌‌ರ್ಶಕದಲ್ಲಿ ಮೂಡುವ ಅಕ್ಷರಗಳು ಅಥವಾ ಚಿತ್ರಗಳು ಹಲವಾರು ಬಿಂದುಗಳನ್ನೊಳಗೊಂಡಿರುತ್ತವೆ.ಈ ಬಿಂದುಗಳನ್ನು ಪಿಕ್ಸೆಲ್ ಎಂದು ಕರೆಯುತ್ತಾರೆ.ದರ್ಶಕದ ಉದ್ದ ಹಾಗೂ ಅಗಲಕ್ಕೂ ಇರುವ ಈ ಪಿಕ್ಸೆಲ್ ಗಳ       ಒಂದು ಅಥವಾ ಸೊನ್ನೆಯಾಗಿರುತ್ತದೆ.ಈ ಮೌಲ್ಯವು ಒಂದಾಗಿದ್ದರೆ ದರ್ಶಕದ ಮೇಲೆ ಒಂದು ಚುಕ್ಕೆಯು ಮೂಡುತ್ತದೆ.ಅಕ್ಷರಗಳು ಅಥವಾ ಚಿತ್ರಗಳನ್ನು ದರ್ಶಕದ ಮೇಲೆ ಮೂಡಿಸಲು ಸೊನ್ನೆ ಅಥವಾ ಒಂದು ಮೌಲ್ಯದ ಪಿಕ್ಸೆಲ್ ಗಳನ್ನು ಬಳಸಲಾಗುತ್ತದೆ. ಗ್ರಾಫಿಕ್ಸ್ ನ ಮಟ್ಟ ಮೂಲತಹ ದ‌‌‌‌‌‌ರ್ಶಕವನ್ನು ಹಾಗೂ ಸಂಗ್ರಹ ಸಾಮರ್ಥ್ಯ ವನ್ನು ಅವಲಂಬಿಸಿರುತ್ತದೆ. ಸಾಮಾನ್ಯ ಮಟ್ಟದ ಗ್ರಾಫಿಕ್ಸ್ ಅಕ್ಷರಗಳನ್ನು ಪ್ರದರ್ಶಿಸಲು ,ಉನ್ನತ ಮಟ್ಟದ ಗ್ರಾಫಿಕ್ಸ್ ಕಂಪ್ಯೂ೦ಟರ್ ಆಧಾರಿತ ತಾಂತ್ರಿಕ ವಿನ್ಯಾಸ ರಚಿಸಲು ಹಾಗೂ ಕಾರ್ಟೂನ್ ಚಿತ್ರಗಳನ್ನು ತಯಾರಿಸಲು ಸಹ ಬಳಸಲಾಗುತ್ತದೆ. ಉತ್ತಮ ಮಟ್ಟದ ಗ್ರಾಫಿಕ್ಸ್ ವ್ಯವಸ್ಥೆಗಿಂತ ಬಹುಪಾಲು ಹೆಚ್ಚಾಗಿರುತ್ತದೆ. ಗ್ರಾಫಿಕ್ಸ್ ನಲ್ಲಿ ಹಿನ್ನಲೆ ಹಾಗೂ ವಿವಿಧ ಭಾಗಗಳನ್ನು ಇಚ್ಚಿಸಿದ ವರ್ಣಗಳೊಂದಿಗೆ ದರ್ಶಕದಲ್ಲಿ ಮೂಡಿಸಬಹುದು.ಕಂಪ್ಯೂ೦ಟರ್ ಗ್ರಾಫಿಕ್ಸ್ ತಂತ್ರಜ್ಞಾನವನ್ನು ಬಳಸಿ ಇಂದು ನವರಸ ಬರಿತ ಕಾರ್ಟೂನ್ ಚಿತ್ರಗಳನ್ನು ವಿಶ್ವಾದ್ಯಂತ ತಯಾರಿಸಲಾಗುತ್ತಿದೆ.ಈ ತಂತ್ರಜ್ಞಾನವನ್ನು ಅಳವಡಿಸಿದ ಜಾಹಿರಾತುಗಳನ್ನು ಇಂದು ನಾವು ದೂರದರ್ಶನದಲ್ಲಿ ನೋಡುತ್ತಿದ್ದೇವೆ.
ವರ್ಗ:ಕಂಪ್ಯೂಟರ್ ವಿಜ್ಞಾನ
ವಿದ್ಯುಚ್ಛಾಸ್ತ್ರ
thumb|right|150px|ವಿದ್ಯುನ್ಮಾನ ಶಾಸ್ತ್ರದ ಒಂದು ಕೊಡುಗೆ - [[ವಿದ್ಯುತ್ ಪರಿವರ್ತಕ]] ವಿದ್ಯುಚ್ಛಾಸ್ತ್ರ ವಿದ್ಯುತ್ ಬಗ್ಗೆ ಅಧ್ಯಯನ ನಡೆಸಲಾಗುವ ಯಂತ್ರಶಾಸ್ತ್ರದ ಒಂದು ಪ್ರಕಾರ. ಕೆಲವು ಬಾರಿ ಋಣವಿದ್ಯುತ್ಕಣ ಪ್ರವಹಗಳನ್ನು ಅಭ್ಯಸಿಸುವ ವಿದ್ಯುನ್ಮಾನ ಶಾಸ್ತ್ರವನ್ನೂ ಕೂಡ ಇದೇ ಪ್ರಕಾರದಲ್ಲಿ ಸೇರಿಸಲಾಗುತ್ತದೆ.
* ವರ್ಗ:ಭೌತಶಾಸ್ತ್ರ ವರ್ಗ:ತಂತ್ರಜ್ಞಾನ ವರ್ಗ:ಯಂತ್ರವಿಜ್ಞಾನ
ಶಕ್ತಿ (ಚಲನಚಿತ್ರ)
ಶಕ್ತಿ ಅನಿಲ್ ಕುಮಾರ್ ನಿರ್ದೇಶನದ 2012 ರ ಸಾಹಸಮಯ ಕನ್ನಡ ಚಲನಚಿತ್ರವಾಗಿದ್ದು ಮಾಲಾಶ್ರೀ, ಹೇಮಾ ಚೌಧರಿ ಮತ್ತು ಪಿ. ರವಿ ಶಂಕರ್ ನಟಿಸಿದ್ದಾರೆ. ಇದು ರಾಮು ನಿರ್ಮಾಣದ ರಾಮು ಎಂಟರ್‌ಪ್ರೈಸಸ್ 32 ನೇ ಚಿತ್ರವಾಗಿದೆ. ಈ ಚಿತ್ರವು 6 ಜನವರಿ 2012 ರಂದು ಕರ್ನಾಟಕದಾದ್ಯಂತ ಬಿಡುಗಡೆಯಾಯಿತು.
ನಿರ್ಮಾಣ
ಚಲನಚಿತ್ರ ನಿರ್ಮಾಣವು ಜುಲೈ 2011 ರಲ್ಲಿ ಪ್ರಾರಂಭವಾಯಿತು. ಇದು ನಟಿ ಮಾಲಾಶ್ರೀ ಅವರ ಪತಿಯ ಹೋಮ್ ಬ್ಯಾನರ್‌ನ 8 ನೇ ಚಿತ್ರವಾಗಿದೆ. ಭ್ರಷ್ಟಾಚಾರದ ವಿರುದ್ಧ ಹೋರಾಡುವ ಕಠಿಣ ಪೊಲೀಸ್ ಪಾತ್ರದಲ್ಲಿ ಮಾಲಾಶ್ರೀ ನಟಿಸಿದ್ದಾರೆ. ಸ್ಕ್ರಿಪ್ಟ್ ರೈಟರ್ ಆಗಿ ಪರಿಚಯವಾದ ಅನಿಲ್ ಕುಮಾರ್ ನಿರ್ದೇಶನದಲ್ಲಿ ಪದಾರ್ಪಣೆ ಮಾಡಿದ್ದಾರೆ ಮತ್ತು ಸಂಭಾಷಣೆಯ ಜೊತೆಗೆ ಚಿತ್ರಕಥೆಯನ್ನು ಸಹ ರಚಿಸಿದ್ದಾರೆ. ಥ್ರಿಲ್ಲರ್ ಮಂಜು, ರವಿವರ್ಮ, ರಾಮ್ ಲಕ್ಷ್ಮಣ್, ಪಳನಿ ರಾಜ್ ಮತ್ತು ಮಾಸ್ ಮಾದ ಎಂಬ 5 ಮಂದಿ ಸಾಹಸ ನಿರ್ದೇಶಕರ ಒಡನಾಟ ಚಿತ್ರದ ಹೈಲೈಟ್‌ಗಳಲ್ಲಿ ಒಂದಾಗಿದೆ.
ಧ್ವನಿಮುದ್ರಿಕೆ
ಈ ಚಿತ್ರದಲ್ಲಿ ವರ್ಧನ್ ಸಂಗೀತ ಸಂಯೋಜಿಸಿರುವ ಒಂಟಿ ಹಾಡಿಗೆ ಕೆ.ಕಲ್ಯಾಣ್ ಸಾಹಿತ್ಯ ಬರೆದಿದ್ದಾರೆ. "ಬಂಡಿ ಸಾಗುತಿದೆ" ಹಾಡನ್ನು ಹಿರಿಯ ನಟ ಶಿವರಾಜಕುಮಾರ್ ಹಾಡಿದ್ದಾರೆ. ಆಕಾಶ್ ಆಡಿಯೋ ಆಡಿಯೋ ರೆಕಾರ್ಡಿಂಗ್ ಹಕ್ಕುಗಳನ್ನು ಹೊಂದಿದೆ. ಮೂರು ಹಾಡುಗಳನ್ನು ಒಳಗೊಂಡಿರುವ ಧ್ವನಿಮುದ್ರಿಕೆಯ ಸಂಗೀತವನ್ನು ವರ್ಧನ್ ಸಂಯೋಜಿಸಿದ್ದಾರೆ. "ಬಂಡಿ ಸಾಗುತಿದೆ" ಟ್ರ್ಯಾಕ್ ಅನ್ನು ನಟ ಶಿವ ರಾಜ್‌ಕುಮಾರ್ ಹಾಡಿದ್ದಾರೆ, ಸಾಹಿತ್ಯವನ್ನು ಕೆ. ಕಲ್ಯಾಣ್ ಬರೆದಿದ್ದಾರೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು
ಬಾರ್ಬಿಕ್ಯೂ
thumb thumb|ಅರ್ಜೆಂಟೀನಾದ ಪ್ಯಾಟಗೋನಿಯಾದಲ್ಲಿ ಬಾರ್ಬೆಕ್ಯೂ ತಯಾರಿಸಲಾಗುತ್ತದೆ ಬಾರ್ಬಿಕ್ಯೂ, ಸಾಮಾನ್ಯವಾಗಿ ಇದ್ದಲಿನಿಂದ ಇಂಧನ ಒದಗಿಸಲಾದ, ಕಟ್ಟಿಗೆ ಉರಿಯ ಬಿಸಿ ಹೊಗೆಯಲ್ಲಿ ಆಹಾರವನ್ನು ಸುಡುವ ಒಂದು ವಿಧಾನ ಮತ್ತು ಉಪಕರಣ. ಅಮೇರಿಕಾದಲ್ಲಿ ಗ್ರಿಲ್ ಮಾಡುವುದೆಂದರೆ ಬೇಗನೆ ಈ ರೀತಿಯಲ್ಲಿ ಅಡಿಗೆ ಮಾಡುವುದು, ಆದರೆ ಬಾರ್ಬಿಕ್ಯೂ ಸಾಮಾನ್ಯವಾಗಿ ಗ್ರಿಲಿಂಗ್‍ಗಿಂತ ಕಡಿಮೆ ಶಾಖವನ್ನು ಬಳಸುವ, ಹಲವಾರು ಗಂಟೆಗಳ ವಿಸ್ತರಿಸಲ್ಪಟ್ಟ ಅವಧಿಯವರೆಗೆ ಗಮನಿಸಲಾದ, ಹೆಚ್ಚು ನಿಧಾನವಾದ ವಿಧಾನ. ನಾಮಪದವಾಗಿ ಈ ಪದವು ಮಾಂಸ ಅಥವಾ ಅಡಿಗೆ ಉಪಕರಣವನ್ನೇ ನಿರ್ದೇಶಿಸಬಹುದು.
ವರ್ಗ:ಅಡಿಗೆ ಉಪಕರಣಗಳು ವರ್ಗ:ಆಹಾರ
ಕಾರಿಂಜ ಕ್ಷೇತ್ರ
ಕಾರಿಂಜ ಕ್ಷೇತ್ರ ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕು ಕಾವಳಮೂಡೂರು ಗ್ರಾಮದಲ್ಲಿದೆ. ಮಂಗಳೂರಿನಿಂದ ೩೫ ಕಿ.ಮೀ. ಹಾಗೂ ಬಂಟ್ವಾಳದಿಂದ ೧೪ ಕಿ.ಮೀ. ಬಂಟ್ವಾಳದಿಂದ ಧರ್ಮಸ್ಥಳ ಕಡೆಗೆ ಹೋಗುವ ರಾಜ್ಯ ಹೆದ್ದಾರಿಯಲ್ಲಿ ೧೦ ಕಿ.ಮೀ. ದೂರದಲ್ಲಿ ಸಿಗುವ 'ವಗ್ಗ’ ಎಂಬಲ್ಲಿ ಕಾರಿಂಜ ಕ್ರಾಸ್ ಸಿಗುವುದು. ಬಲಕ್ಕೆ ಕಾರಿಂಜ ದ್ವಾರವು ಸಿಗುತ್ತದೆ. (ಬೆಂಗಳೂರಿಂದ ಬರುವವರು--->ಧರ್ಮಸ್ಥಳ--->ಉಜಿರೆ-->ಬೆಳ್ತಂಗಡಿ-->ಗುರುವಾಯನಕೆರೆ-->ಅಲ್ಲಿಂದ ಬಿಸಿರೋಡಿಗೆ ಹೋಗುವ ಮುನ್ನ ವಗ್ಗ ಸಿಗುವುದು.) ಎಡಕ್ಕೆ ಸ್ವಲ್ಪ ದೂರದಲ್ಲಿದೆ ಕಾರಿಂಜ ಪ್ರವೇಶದ್ವಾರ. ಇಲ್ಲಿಂದ ೪ ಕಿ.ಮೀ. ಕೊಡ್ಯಮಲೆ ರಕ್ಷಿತಾರಣ್ಯದ ನಡುವಿನ ಡಾಂಬರು ರಸ್ತೆಯಲ್ಲಿ ಸಾಗಿದರೆ ಕಾರಿಂಜ ಬೆಟ್ಟವು ಸಿಗುವುದು.
ಪೌರಾಣಿಕ ಹಿನ್ನೆಲೆ
ಧಾರ್ಮಿಕವಾಗಿ ನಾಲ್ಕು ಯುಗಗಳಲ್ಲಿ ವಿವಿಧ ಹೆಸರುಗಳಿಂದ ಅಸ್ತಿತ್ವದಲ್ಲಿದ್ದು ಭೂ ಕೈಲಾಸ ಎಂಬ ಪ್ರತೀತಿಯನ್ನು ಹೊಂದಿದೆ. ಈ ಕ್ಷೇತ್ರವನ್ನು ಕೃತ ಯುಗದಲ್ಲಿ ರೌದ್ರಗಿರಿ, ತ್ರೇತಾ ಯುಗದಲ್ಲಿ ಗಜೇಂದ್ರಗಿರಿ, ದ್ವಾಪರದಲ್ಲಿ ಭೀಮಶೈಲವೆಂದು ಕರೆಯುತ್ತಿದ್ದರೆಂಬ ಐತಿಹ್ಯವಿದೆ. ಇಡೀ ಬೆಟ್ಟ ಪ್ರದೇಶ ಸುಮಾರು ೨೫ ಎಕರೆ ವ್ಯಾಪಿಸಿದೆ. ಇಡೀ ಕ್ಷೇತ್ರವನ್ನು ಕೊಡ್ಯಮಲೆಯ ದಟ್ಟ ಅರಣ್ಯ ಆವರಿಸಿಕೊಂಡಿದೆ.
ಆಟಿ ಅಮವಾಸ್ಯೆ, ಶ್ರಾವಣ ಅಮವಾಸ್ಯೆಯೂ ವಿಶೇಷ
ತುಳು ಪರಂಪರೆಯ ಆಷಾಢ (ಆಟಿ) ಅಮವಾಸ್ಯೆ ಮತ್ತು ಸೋಣ (ಶ್ರಾವಣ) ಅಮವಾಸ್ಯೆಯಂದು ಇಲ್ಲಿ ತೀರ್ಥ ಸ್ನಾನ ಮಾಡುತ್ತಾರೆ. ಮುಂಜಾನೆಯೇ ಅಸಂಖ್ಯಾತ ಭಕ್ತರು ಜಿಲ್ಲೆಯ ನಾನಾಕಡೆಗಳಿಂದ ಬಂದು ದೇವರ ಸೇವೆಯನ್ನು ಮಾಡುತ್ತಾರೆ.
ಬೆಟ್ಟದ ಮೇಲಿರುವ ದೇವಸ್ಥಾನ
ದಕ್ಷಿಣ ಕನ್ನಡ ಜಿಲ್ಲೆಯ ಬಂಟ್ವಾಳ ತಾಲೂಕಿನಲ್ಲಿರುವ ದೇವಸ್ಥಾನಗಳಲ್ಲಿ ಇದೊಂದು. ಇನ್ನೊಂದು ನರಹರಿ ಬೆಟ್ಟದ ಸದಾಶಿವ ದೇವಸ್ಥಾನ.
ವರ್ಗ:ದೇವಾಲಯಗಳು ವರ್ಗ:ದಕ್ಷಿಣ ಕನ್ನಡ ಜಿಲ್ಲೆಯ ಪ್ರವಾಸಿ ತಾಣಗಳು
ಇಗ್ಲೂ
thumb|325px|ಇಗ್ಲೂಗಳ ಸಮುದಾಯ(ಚಾರ್ಲೆಸ್ ಫ್ರಾನ್ಸಿಸ್ ಹಾಲ್ ಅವರ ವಿವರಣೆ ಆರ್ಕ್ಟಿಕ್ ರಿಸೆರ್ಚೆಸ್ ಆಂಡ್ ಲೈಫ್ ಅಮಾಂಗ್ ದ ಎಸ್ಕಿಮಾಕ್ಸ್, 1865) thumb|325px|ಕೇಪ್ ಡಾರ್ಸೆಟ್ ನಲ್ಲಿ ಇಗ್ಲೂ ಕಟ್ಟುತ್ತಿರುವುದು ಇಗ್ಲೂ ಅಥವಾ ಹಿಮ ಮನೆ ಹಿಮದಿಂದ ನಿರ್ಮಿಸಿದ ಒಂದು ಮನೆ (ಎಸ್ಕಿಮೊ ಭಾಷೆ: ಇಗ್ಲು, Inuktitut syllabics: ᐃᒡᓗ, "ಮನೆ", ಬಹುವಚನ: ಇಗ್ಲೂಯಿಟ್ ಅಥವಾ ಇಗ್ಲುಯಿಟ್ ) ಮತ್ತು ಮೂಲತಃ ಎಸ್ಕಿಮೋಗಳಿಂದ ಕಟ್ಟಲ್ಪಟ್ಟದ್ದಾಗಿದೆ. ಯಾವುದೆ ಸಾಮಗ್ರಿ ಗಳನ್ನು ಉಪಯೊಗಿಸಿ ಕಟ್ಟಿದ ಮನೆ ಅಥವ ನಿವಾಸಕ್ಕೆ ಎಸ್ಕಿಮೊ ಪದದಲ್ಲಿ ಇಗ್ಲು ಎಂದು ಕರೆಯುತ್ತಾರೆ ಮತ್ಥು ಇದು ಪ್ರತ್ಯೇಕವಾಗಿ ಹಿಮದ ಮನೆಗಳಿಗೇ ಸೀಮಿತವಾಗಿಲ್ಲ ಆದರೆ ಸಾಂಪ್ರದಾಯಿಕ ಡೇರೆಗಳು, ಹುಲ್ಲಿನ ಮನೆಗಳು, ಡ್ರಿಫ್ಟ್‌ವುಡ್‌ನಿಂದ ಕಟ್ಟಿದ ಮನೆಗಳು, ಆಧುನಿಕ ಕಟ್ಟಡಗಳೂ ಸೇರಿವೆ. ಎಸ್ಕಿಮೊ ಸಮಾಜದ ಹೊರಗೆ, "ಇಗ್ಲೂ" ಆಶ್ರಯಕ್ಕೆ(ಆಸರೆ) ಮಾತ್ರ ಅನ್ವಯಿದುತ್ತದೆ, ಇದು ನಿಬಿಡವಾದ ಹಿಮದ ಅಡಿಗಲ್ಲುಗಳಿಂದ ಕಟ್ಟಿರುತ್ತದೆ ಹಾಗೂ ಸಾಮಾನ್ಯವಾಗಿ ಮಹಲಿನ ರೂಪದಲ್ಲಿರುತ್ತದೆ. ವಾಡಿಕೆಯಂತೆ ಇಗ್ಲೂಗಳು ಎಲ್ಲ ಎಸ್ಕಿಮೊಗಳ ಜೊತೆ ಭಾಗಿಯಾಗಿದೆಯಾದರೂ ಪ್ರಮುಖವಾಗಿ ಅವುಗಳನ್ನು ಕಟ್ಟಿದವರು ಕೆನಡದ ಆರ್ಕ್ಟಿಕ್ ಮತ್ಥು ಗ್ರೀನ್‌ಲ್ಯಾಂಡ್ನ ಥುಲೆ ಪ್ರದೇಶದ ಜನಗಳು. ಇತರ ಎಸ್ಕಿಮೊ ಜನಗಳು ವ್ಹೇಲ್ ಬೋನ್ ಮತ್ತು ತೊಗಲುಗಳಿಂದ ಕಟ್ಟಿದ ಮನೆಯನ್ನು ವಿದ್ಯುತ್ತಿನಿಂದ ರಕ್ಷಿಸಲು ಹಿಮವನ್ನು ಉಪಯೋಗಿಸುತ್ತಾರೆ. ಗಾಳಿಕುಳಿಗಳು ಹಿಮದ ಬಲೆಯಲ್ಲಿ ಸಿಕ್ಕಿ ಇನ್ಸುಲೇಟರ್‌ನಂತೆ ವರ್ತಿಸುವುದರಿಂದ ಹಿಮವನ್ನು ಉಪಯೋಗಿಸುತ್ತಾರೆ. ಹೊರಗೆ ತಾಪವು -45 C ರಷ್ಟು ಕಡಿಮೆಯಿರುತ್ತದೆ ಆದರೆ ಬೆಚ್ಚನೆಯ ದೇಹದ ಉಷ್ಣತೆಯಿಂದಲೇ ಒಳಗಡೆ ತಾಪಮಾನವು -7 C ರಿಂದ 16 C ಇರುತ್ತದೆ.
ಸಾಂಪ್ರದಾಯಿಕ ಮಾದರಿಗಳು
ಇಗ್ಲೂಗಳಲ್ಲಿ 3 ಸಾಂಪ್ರದಾಯಿಕ ಮಾದರಿಗಳು, ಎಲ್ಲವೂ ವಿವಿಧ ಅಳತೆಯವುಗಳು ಹಾಗೂ ವಿವಿಧ ಉದ್ದೇಶಕ್ಕಾಗಿ ಬಳಸಲ್ಪಡುತ್ತವೆ. thumb|right|367px|ಇಗ್ಲೂವಿನ ಪಾರ್ಶ್ವ ರೇಖಾಚಿತ್ರ; ಬಲಗಡೆ ದ್ವಾರ, ಮಂಜಿನ ಅಡಿಗಲ್ಲಿನಿಂದ ಕೂಡಿದ ಐಚ್ಛಿಕ ಕಿಟಕಿ thumb|right|225px|ಇಗ್ಲೂವಿನ ಮಂಜಿನ ಇಟ್ಟಿಗೆ ಇಡುತ್ತಿರುವ ವಿಧಾನ. thumb|right|225px|ಮಂಜಿನ ಇಟ್ಟಿಗೆ ವಿಧಾನದಿಂದ ಇಗ್ಲೂ ಕಟ್ಟುತ್ತಿರುವ ಪ್ರಕ್ರಿಯೆ. thumb|225px|ಮಧ್ಯಮ ಗಾತ್ರದ ಇಗ್ಲೂ ಬಹುತೇಕ ಪೂರ್ಣಗೊಂಡಿದೆ. ದ್ವಾರದ ಕೆಳಗೆ ಅಗೆದಿರುವುದನ್ನು ಗಮನಿಸಿ ಮತ್ತು ಹೊರಗಿನ ಭಾಗ ಅಪೂರ್ಣವಾಗಿದೆ.
ರಚನೆ
ಇಗ್ಲೂ ಕಟ್ಟಲು ಬೇಕಾಗಿರುವ ಹಿಮವು ಕತ್ತರಿಸಲು ಹಾಗೂ ಬಣವೆಯನ್ನು ಸೂಕ್ತ ವಿಧಾನದಲ್ಲಿ ಹಾಕಲು ತಕ್ಕಷ್ಟು ರಚನ ಬಲವನ್ನು ಹೊಂದಿರಬೇಕು. ಈ ಉದ್ದೇಶಕ್ಕಾಗಿ ಬಳಸುವ ಅತ್ಯುತ್ತಮವಾದ ಹಿಮವು ಯಾವುದೆಂದರೆ ಗಾಳಿ ಬೀಸಿದಾಗ ಬರುವ ಹಿಮ ಹಾಗೂ ದಟ್ಟವಾಗಿ ಮಂಜಿನ ಹರಳುಗಳನ್ನು ಬಂಧಿಸಿಡುವಂಥದು. ಎಲ್ಲಿ ಹಿಮದಲ್ಲಿನ ಉಳಿದ ರಂಧ್ರವಿರುತ್ತದೆಯೋ ಅಲ್ಲಿ ಅಡಿಗಲ್ಲನ್ನು ಕತ್ತರಿಸಿ ವಾಡಿಕೆಯಂತೆ ಕೆಳಗಿನ ಅರ್ಧ ಭಾಗದ ಆಸರೆಯಾಗಿ ಬಳಸುತ್ತಾರೆ. ಯಾವಾಗಲಾದರೂ ಬಾಗಿಲು ತೆಗೆದಾಗ ಬರುವ ಗಾಳಿ ಮತ್ತು ಉಷ್ಣತೆಯ ನಷ್ಟನ್ನು ಕಡಿಮೆಗೊಳಿಸಲು ಪ್ರವೇಶದಲ್ಲಿ ಕೆಲವೊಮ್ಮೆ ಸಣ್ಣ ಸುರಂಗವನ್ನು ರಚ್ಚಿಸುತ್ತಾರೆ. ಹಿಮದ ಅತ್ಯುತ್ತಮವಾದ ದ್ವೀಪೀಕರಿಸುವ ಸ್ವತ್ತಿನಿಂದ ಇಗ್ಲೂ ನೆಲೆಗಳು ವಿಸ್ಮಯಕಾರಿ ರೀತಿಯಲ್ಲಿ ಹಾಯಾಗಿ ಮತ್ತು ಬೆಚ್ಚಗಿರುವುವು. ಕೆಲವು ನಿದರ್ಶನಗಳಲ್ಲಿ ಇಗ್ಲೂಗಳಲ್ಲಿ ಬೆಳಕು ಬರುವಂತೆ ಮಾಡಲು ಏಕೈಕ ಮಂಜುಗಡ್ಡೆಯ ಅಡಿಗಲ್ಲನ್ನು ಒಳಸೇರಿಸುತ್ತಾರೆ. ವಾಸ್ತುಶಿಲ್ಪದಂತೆ, ಇಗ್ಲೂ ಅದ್ವಿತೀಯ ಏಕೆಂದರೆ ಇದು ಒಂದು ಸೌಧದಂತೆ ಯಾವುದೇ ಅಧೀನವಲ್ಲದ ಅಡಿಗಲ್ಲುಗಳಿಂದ ನೆಟ್ಟಗೆ ಒಂದರ ಮೇಲೊಂದು ಒರಗಿಸಿ ನಿಲ್ಲಿಸಬಹುದು ಮತ್ತು ಕಟ್ಟಡ ಕಟ್ಟುವ ಸಮಯದಲ್ಲಿ ಹೆಚ್ಚಿನ ರಚನೆಯ ಅವಲಂಬನೆ ಇಲ್ಲದೆ ಹೊಳಪು ಕೊಟ್ಟು ಜೋಡಿಸಬಹುದು. ಸರಿಯಾದ ರೀತಿಯಲ್ಲಿ ಇಗ್ಲೂ ಕಟ್ಟಿದರೆ, ಅದರ ಛಾವಣಿಯ ಮೇಲೆ ನಿಂತಿರುವ ಒಬ್ಬ ಮನುಷ್ಯನ ತೂಕವನ್ನು ಹೊರುತ್ತದೆ. ಸಾಂಪ್ರದಾಯಿಕ ಎಸ್ಕಿಮೋ ಇಗ್ಲೂಗಳಲ್ಲಿ kudlik (qulliq) (ಕಲ್ಲಿನ ದೀಪ)ದಿಂದ ಬರುವ ಕಾವಿನಿಂದ ಸಹ ಒಳ ಪ್ರದೇಶವು ಸ್ವಲ್ಪ ಕರಗುತ್ತಾ ಬರುತ್ತದೆ. ಈ ಕರಗುವ ಹಾಗೂ ಮತ್ತೆ-ನಿರ್ಗಲ್ಲಾಗುವ ವಿಧಾನಗಳಿಂದ ಮಂಜಿನ ಪದರಗಳು ನಿರ್ಮಿತವಾಗಿ ಇಗ್ಲೂ ವಿಗೆ ಬಲ ಕೊಡುತ್ತದೆ. ನಿದ್ದೆ ಮಾಡುವ ಜಗಲಿ ಪ್ರದೇಶವು ಸ್ವಲ್ಪ ಏರಿಸಿರುತ್ತದೆ. ಪ್ರವೇಶವು ತಣ್ಣನೆಯ ಬಲೆಯಂತೆ ಕಾರ್ಯ ಮಾಡುತ್ತದೆ ಏಕೆಂದರೆ ಬೆಚ್ಚಗಿನ ಗಾಳಿ ಹೆಚ್ಚುತ್ತದೆ ಮತ್ತು ತಣ್ಣಗಿನ ಗಾಳಿ ನೆಲೆಸುತ್ತದೆ ಆದರೆ ಮಲಗುವ ಪ್ರದೇಶ ಒಲೆ, ದೀಪ ಅಥವಾ ದೇಹದಿಂದ ಹುಟ್ಟುವ ತಾಪವನ್ನು ಹಿಡಿದಿಟ್ಟುಕೊಳ್ಳುತ್ತದೆ. ಕೇಂದ್ರದ ಎಸ್ಕಿಮೊಗಳು ವಿಶೇಷವಾಗಿ ಡೇವಿಸ್ ಸ್ಟ್ರೈಟ್‌ನ ಸುತ್ತಲೂ ಇರುವ ವಾಸ ಪ್ರದೇಶವು ಸಾಲಾಗಿ ಚರ್ಮದಿಂದ ಜೋಡಿಸಲ್ಪಟ್ಟಿರುತ್ತದೆ ಹಾಗೂ ಇದು ತಾಪಮಾನವನ್ನು 2 °C ರಿಂದ 10 - 20 C ರವರೆಗೆ ಹೆಚ್ಚಿಸುತ್ತದೆ.
ನಾನೂಕ್ ಆಫ್ ದ ನಾರ್ತ್
ಎಸ್ಕಿಮೊಗಳು ಇಗ್ಲೂ ಕಟ್ಟುತ್ತಿರುವ ಪುರಾತನ ಚಲನಚಿತ್ರದ ಭಾಗವನ್ನು 1922 ರ ಸಾಕ್ಷ್ಯಚಿತ್ರ ನನೂಕ್ ಆಫ್ ದ ನಾರ್ತ್ ಹೊಂದಿದೆ. ಈ ಚಲನಚಿತ್ರದಲ್ಲಿ ನನೂಕ್ ಇದರ ಮೂಲ ಹೆಸರು ಅಲ್ಲಕರಿಯಲ್ಲಕ್, ದೊಡ್ಡ ಕುಟುಂಬದ ಇಗ್ಲೂಗಳನ್ನು ಹಾಗೂ ಜಾರುಬಂಡೆ ನಾಯಿಗಳಿಗಾಗಿ ಸಣ್ಣ ಇಗ್ಲೂಗಳು ಕಟ್ಟಿಸುತ್ತಾರೆ. ದಂತದ ಚಾಕುವಿನ ಬಳಕೆಯಿಂದ ಹಿಮನ ಅಡಿಗಲ್ಲುಗಳನ್ನು ಕತ್ತರಿಸುವುದು ಮತ್ತು ಅಚ್ಚುಕಟ್ಟಾಗಿ ಮಾಡುವುದನ್ನು ಹಾಗೂ ಕಿಟಕಿಗಾಗಿ ನಿಚ್ಚಳವಾದ ಮಂಜಿನ ಬಳಕೆಯನ್ನು ನನೂಕ್ ಪ್ರದರ್ಶಿಸುತ್ತದೆ. ಅವನ ಇಗ್ಲೂ ಒಂದು ಗಂಟೆಯೊಳಗೆ ಕಟ್ಟಲಾಗಿತ್ತು ಮತ್ತು ಐದು ಜನರಿಗಾಗುವಷ್ಟು ದೊಡ್ಡದಾಗಿತ್ತು. ಒಳಭಾಗದ ಚಿತ್ರಗಳನ್ನು ತೆಗೆಯಲಿಕ್ಕಾಗಿ ಈ ಇಗ್ಲೂವನ್ನು ಚಿತ್ರ ನಿರ್ಮಾಣಕ್ಕಾಗಿ ಅಡ್ಡಲಾಗಿ ವಿಭಾಗಿಸಿದರು.
ಸಂಕೀರ್ಣ ಸಂಪುಟ
thumb|right|225px|ಮುಖ್ಯದ್ವಾರದ ಮಾರ್ಗಕ್ಕೆ ಮುಖ ಮಾಡುವ ಇಗ್ಲೂವಿನ ಒಳ ಭಾಗ.
ಹೊರಗಿನ ಕೊಂಡಿಗಳು
ವರ್ಗ:ಹಿಮ ಅಥವಾ ಮಂಜಿನಿಂದ ಮಾಡಿದ ಕಟ್ಟಡಗಳು ಮತ್ತು ವಿನ್ಯಾಸಗಳು ವರ್ಗ:ಮನೆಯ ಮಾದರಿಗಳು ವರ್ಗ:ಹಿಮ ವರ್ಗ:ಎಸ್ಕಿಮೋ ಸಂಸ್ಕೃತಿ ವರ್ಗ:ನೂನವುಟ್ ನಲ್ಲಿ ಕಟ್ಟಡಗಳು ಮತ್ತು ವಿನ್ಯಾಸಗಳು ವರ್ಗ:ವಾಯುವ್ಯ ಭಾಗದ ಪ್ರಾಂತದಲ್ಲಿ ಕಟ್ಟಡಗಳು ಮತ್ತು ವಿನ್ಯಾಸಗಳು ವರ್ಗ:ಗ್ರೀನ್‌ಲ್ಯಾಂಡಿನಲ್ಲಿ ಕಟ್ಟಡಗಳು ಮತ್ತು ವಿನ್ಯಾಸಗಳು ವರ್ಗ:ಗ್ರೀನ್‌ಲ್ಯಾಂಡಿಕ್ ಸಂಸ್ಕೃತಿ ವರ್ಗ:ಸೌಧಗಳು ವರ್ಗ:ಇನುಕ್ಟಿಟುಟ್ ಪದಗಳು ಮತ್ತು ಪದಸಮುಚ್ಚಯಗಳು
ಆಶ್ವಯುಜಮಾಸ
ಚಾಂದ್ರವರ್ಷ ಪ್ರಾರಂಭದಿಂದ ಏಳನೆಯ ತಿಂಗಳು. ವರ್ಷದ ಎರಡನೆಯ ಅರ್ಧ ಈ ತಿಂಗಳಿನಿಂದ ಪ್ರಾರಂಭವಾಗುತ್ತದೆ, ಕನ್ಯಾರಾಶಿಯಲ್ಲಿ ಸೂರ್ಯನಿರು ವಾಗ ಶುಕ್ಲಪ್ರಥಮೆಯಿಂದ ಮಾಸ ಪ್ರಾರಂಭವಾಗಿ ಸೂರ್ಯ ತುಲಾರಾಶಿಯಲ್ಲಿರುವಾಗ ಅಮಾವಾಸ್ಯೆಯಿಂದ ಕೊನೆಗೊಳ್ಳುತ್ತದೆ. ಈ ತಿಂಗಳನ್ನು ಅಶ್ವಿನ ಎಂದೂ ಕರೆಯುತ್ತಾರೆ. ಸಾಮಾನ್ಯವಾಗಿ ಈ ತಿಂಗಳಿನ ಹುಣ್ಣಿಮೆ ಅಶ್ವಿನಿ ನಕ್ಷತ್ರದೊಡನೆ ಕೂಡಿರುವುದರಿಂದ ಇದಕ್ಕೆ ಆಶ್ವಯುಜ ಎಂಬ ಹೆಸರು ಬಂದಿದೆ. ರೇವತಿ ಭರಣಿ ನಕ್ಷತ್ರಗಳೂ ಕೆಲವು ವೇಳೆ ಸೇರುವುದುಂಟು. ಕನ್ಯಾರಾಶಿಯಲ್ಲಿ ಸೂರ್ಯನಿರುವಾಗ ಸೂರ್ಯಸಂಕ್ರಮಣವಿಲ್ಲದ ವರ್ಷಾದಿ ಏಳನೆಯ ಚಾಂದ್ರಮಾಸ ಕೆಲವು ವರ್ಷಗಳಿಗೊಮ್ಮೆ ಬರುವುದುಂಟು. ಇದನ್ನು ಅಧಿಕ ಆಶ್ವಯುಜವೆಂದು ಕರೆಯುತ್ತಾರೆ. ಇದರ ಮುಂದಿನ ಚಾಂದ್ರಮಾಸ ನಿಜಾಶ್ವಯುಜ. ಅಧಿಕ ಆಶ್ವಯುಜದಲ್ಲಿ ನಿತ್ಯಕರ್ಮಗಳು ಮಾತ್ರ. ವಿಶೇಷಕರ್ಮಾಚರಣೆ ಇಲ್ಲ. ಆಶ್ವಯುಜ ಶುಕ್ಲಪ್ರಥಮೆಯಿಂದ ಶರದೃತುವೂ ಶರನ್ನವರಾತ್ರಿಯೂ ಪ್ರಾರಂಭವಾಗುತ್ತವೆ. ಈ ತಿಂಗಳಿನಲ್ಲಿ ದೇವಿಯ ಪುಜೆ ವಿಶೇಷ. ಸರಸ್ವತಿ, ದುರ್ಗಿ, ಲಕ್ಷ್ಮೀದೇವಿಯರ ಪುಜೆಗೆ ಈ ತಿಂಗಳು ಮೀಸಲಾಗಿದೆ. ಶುಕ್ಲದಶಮಿಯ ದಿವಸ ಕ್ಷತ್ರಿಯರು ವಿಜಯಯಾತ್ರೆಗೆ ಹೊರಡಲು ಶುಭಕಾಲ. ಇಂದೂ ಇದು ಆಚರಣೆಯಲ್ಲಿದೆ. ಉತ್ತರಾಭಾದ್ರ ನಕ್ಷತ್ರದ ದಿವಸ ಮೈಸೂರು ನಗರದ ಅಧಿದೇವತೆಯಾದ ಶ್ರೀಚಾಮುಂಡೇಶ್ವರಿ ರಥೋತ್ಸವ ನಡೆಯುತ್ತದೆ. ವರ್ಗ: ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಾನವ ಅಸ್ಧಿಪಂಜರ
thumb ಮಾನವ ಅಸ್ಥಿಪಂಜರ ಎಂದರೆ ಶರೀರದ ಆಂತರಿಕ ಚೌಕಟ್ಟು. ಅದು ಜನನದ ಸಮಯದಲ್ಲಿ ೨೭೦ ಮೂಳೆಗಳಿಂದ ಕೂಡಿದ್ದು – ಪ್ರೌಢಾವಸ್ಥೆಯ ವೇಳೆಗೆ ಕೆಲವು ಮೂಳೆಗಳು ಒಟ್ಟಿಗೆ ಕೂಡಿಕೊಂಡ ನಂತರ ಈ ಮೊತ್ತ ೨೦೬ ಮೂಳೆಗಳಿಗೆ ಇಳಿಯುತ್ತದೆ. ಅಸ್ಥಿಪಂಜರದಲ್ಲಿ ಮೂಳೆಯ ದ್ರವ್ಯರಾಶಿಯು ಸುಮಾರು ೩೦ರ ವಯಸ್ಸಿನ ಹೊತ್ತಿಗೆ ಗರಿಷ್ಠ ಸಾಂದ್ರತೆಯನ್ನು ಮುಟ್ಟುತ್ತದೆ.ಮಾನವನ ಅಸ್ಥಿಪಂಜರವನ್ನು ಅಕ್ಷೀಯ ಅಸ್ಥಿಪಂಜರ ಮತ್ತು "ಅಪೆಂಡಿಕ್ಯುಲಾರ್"(appendicular) ಅಸ್ಥಿಪಂಜರ ಎಂದು ಎರಡು ವಿಭಾಗಗಳಾಗಿ ವಿಂಗಡಿಸಲಾಗಿದೆ.ಅಕ್ಷೀಯ ಅಸ್ಥಿಪಂಜರವು ಬೆನ್ನೆಲುಬು, ಪಕ್ಕೆಲುಬು ಮತ್ತು ತಲೆಬುರುಡೆಯಿಂದ ರೂಪುಗೊಂಡಿದೆ."ಅಪೆಂಡಿಕ್ಯುಲಾರ್" ಅಸ್ತಿಪಂಜರವು ಅಕ್ಷೀಯ ಅಸ್ಥಿಪಂಜರಕ್ಕೆ ಲಗತ್ತಿಸಲಾಗಿದ್ದು ಇದು ಎದೆಯ ನಡುಕಟ್ಟು,ಶ್ರೋಣಿಯ ಹುಳು ಹಾಗು ಕೈ ಕಾಲುಗಳ ಮೂಳೆಗಳಿಂದ ರೂಪುಗೊಂಡಿದೆ.
ಮಾನವನ ಅಸ್ಥಿಪಂಜರದಲ್ಲಿ ಅನೇಕ ಇತರ ಪ್ರಾಣಿಗಳಿಗಿದ್ದಂತೆ ಲಿಂಗ ಸಂಭಂದಿತ ವ್ಯತ್ಯಾಸಗಳು ಇಲ್ಲದಿದ್ದರೂ,ತಲೆಬುರುಡೆ, ಸೊಂಟ ,ಹಲ್ಲುಗಳ ರಚನೆ ,ಮೂಳೆಗಳ ಉದ್ದದಲ್ಲಿ ಲಿಂಗಗಳ ನಡುವೆ ಸೂಕ್ಷ್ಮ ವ್ಯತ್ಯಾಸಗಳನ್ನು ಕಾಣಬಹುದು.ಒಂದು ಸಂಬಂಧಿತ ಜನಸಂಖ್ಯೆಯಲ್ಲಿ ಸಾಮಾನ್ಯವಾಗಿ, ಸ್ತ್ರೀ ಅಸ್ಥಿಪಂಜರದ ಅಂಶಗಳು  ಪುರುಷ ಅಸ್ಥಿಪಂಜರದ ಅಂಶಗಳಿಗಿಂತಲು ಚಿಕ್ಕದಾಗಿ ಮತ್ತು ಕಡಿಮೆ ದೃಢವಾಗಿ ಇರುವುದನ್ನು ಕಾಣುತ್ತೇವೆ. ಮಗುವಿನ ಜನನಕ್ಕೆ ಅನುಗುಣವಾಗುವುದಕ್ಕೆ ಸ್ತ್ರೀ ಸೊಂಟವು ಪುರುಷರ ಸೊಂಟಕ್ಕಿಂತಲೂ ಭಿನ್ನವಾಗಿರುತ್ತದೆ.ಇತರ ಜೀವಿಗಳಂತೆ ಮಾನವ ಪುರುಷರು ಶಿಶ್ನ ಮೂಳೆಗಳನ್ನು ಹೊಂದಿರುವುದಿಲ್ಲ.
ಅಕ್ಷೀಯ ಅಸ್ಥಿಪಂಜರ
ಅಕ್ಷೀಯ ಅಸ್ಥಿಪಂಜರವು(೮೦ ಮೂಳೆಗಳು) ಬೆನ್ನೆಲುಬುಗಳ ಮೂಳೆಗಳು ,ಪಕ್ಕೆಲುಬುಗಳು(೧೨),ತಲೆಬುರುಡೆ(೨೨ ಮೂಳೆಗಳು ಮತ್ತು ೭ ಸಂಬಂಧಿಸಿದ ಮೂಳೆಗಳು) ಹಾಗು ಎದೆಮೂಳೆಗಳಿಂದ ಕೂಡಿದೆ.ಬೆನ್ನೆಲುಬಿನ ಮೂಳೆಗಳ ಸಂಖ್ಯೆ(೩೨-೩೪) ಮಾನವನಿಂದ ಮಾನವನಿಗೆ ಬದಲಾಗಬಹುದು. ಏಕೆಂದರೆ ಬೆನ್ನೆಲುಬಿನ ಕೆಳಗಿನ ಎರಡು ಭಾಗಗಳಾದ ಸ್ಯಾಕ್ರಲ್(sacral) ಹಾಗು "ಕೊಕೈಜಲ್"(coccygeal) ಮೂಳೆಗಳ ಉದ್ದದಲ್ಲಿ ವ್ಯತ್ಯಾಸವಿರುತ್ತದೆ.
ಮಾನವರು ನೇರವಾಗಿ ನಿಲ್ಲುವುದಕ್ಕೆ ಅಕ್ಷೀಯ ಅಸ್ಥಿಪಂಜರವು ಸಹಕರಿಸುತ್ತದೆ.ಇದು ಮೇಲಿನ ಭಾಗಗಳಾದ ತಲೆ,ಕಾಂಡ,ಕೈಗಳ ಭಾರವನ್ನು ಕಾಲುಗಳಿಗೆ ಹಿಪ್ ಜಂಟಿಯ ಮೂಲಕ ಪ್ರಸಾರ ಮಾಡುತ್ತದೆ.ಬೆನ್ನಿನ ಮೂಳೆಗಳು ಅನೇಕ ಕಟ್ಟುಗಳ (ligaments)ಮೂಲಕ ಬೆಂಬಲಿತವಾಗಿವೆ.ನಿರ್ಮಾಪಕ "ಸ್ಪೈನೇ" ಸ್ನಾಯುಗಳು ಬೆಂಬಲ ಹಾಗು ಸಮತೋಲನೆಗೆ ಉಪಯುಕ್ತ.
ಮಾನವನು ತಮ್ಮ ಅಸ್ಥಿಪಂಜರದ ಕೇವಲ ಅಕ್ಷೀಯ ಭಾಗವೊಂದದಿಂದ ಮಾತ್ರವೂ ಬದುಕಲು ಸಾಧ್ಯವಿದೆ.
ಅಪೆಂಡಿಕ್ಯುಲಾರ್ ಅಸ್ಥಿಪಂಜರ
ಅಪೆಂಡಿಕ್ಯುಲಾರ್ ಅಸ್ಥಿಪಂಜರವು(126 ಮೂಳೆಗಳು) ಎದೆಯ ನಡುಕಟ್ಟು,ಕೈಕಾಲುಗಳು,ಶ್ರೋಣಿಯ ಹುಳು ಇವುಗಳಿಂದ ರೂಪುಗೊಂಡಿದೆ.ಅವುಗಳ ಕಾರ್ಯಗಳು ಚಲನೆಯನ್ನು ಸಾಧ್ಯವಾಗಿಸುವುದು ಮತ್ತು ಪ್ರಮುಖ ಅಂಗಗಳ ಕಾರ್ಯಗಳಾದ ಜೀರ್ಣಕ್ರಿಯೆ, ವಿಸರ್ಜನೆ ಮತ್ತು ಪುನರುತ್ಪಾದನೆಯ ಇವುಗಳನ್ನು ರಕ್ಷಿಸುವುದು.
ಕಾರ್ಯಗಳು
ಮಾನವ ಅಸ್ಥಿಪಂಜರವು ಆರು ಪ್ರಮುಖ ಕಾರ್ಯಚರಣೆಗಳನ್ನು ನಿರ್ವಹಿಸುತ್ತದೆ; ಬೆಂಬಲ, ಚಲನೆ, ರಕ್ಷಣೆ, ರಕ್ತ ಕಣಗಳ ಉತ್ಪಾದನೆ,ಅಯಾನುಗಳ ಸಂಗ್ರಹ ಮತ್ತು ಅಂತಃಸ್ರಾವಕ ನಿಯಂತ್ರಣ.
ಬೆಂಬಲ
ಅಸ್ಥಿಪಂಜರವು ಆಂತರಿಕ ಚೌಕಟ್ಟನ್ನು ಒದಗಿಸಿ; ದೇಹಕ್ಕೆ ಬೆಂಬಲವನ್ನು ನೀಡಿ ಅದರ ಆಕಾರವನ್ನು  ಕಾಪಾಡುತ್ತದೆ.ಸೊಂಟ,ಸಂಬಂಧಿಸಿದ ಅಸ್ಥಿರಜ್ಜುಗಳು  ಮತ್ತು ಸ್ನಾಯುಗಳು ಶ್ರೋಣಿಯ ರಚನೆಗೆ ಒಂದು ನೆಲವನ್ನು ಒದಗಿಸಿಕೊಡುತ್ತದವೆ.ಪಕ್ಕೆಲುಬು ಗಳು, ಪಕ್ಕೆಲುಬುಗಳ ಮೃದ್ವಸ್ಥಿ ಗಳು, ಮತ್ತು ಪಕ್ಕೆಲುಬುಗಳ ಸ್ನಾಯು ಗಳು ಇಲ್ಲದೆ, ಮಾನವನ ಶ್ವಾಸಕೋಶ ಕುಸಿದುಬೀಳುತ್ತದೆ.
ಚಲನೆ
ಇತಿಹಾಸಪೂರ್ವ ಕಾಲದಲ್ಲಿ ಮಾನವನ ಮೂಳೆಯ ಸಾಂದ್ರತೆ ಕಡಿಮೆಯಾದಕಾರಣ ಮಾನವನ ಚಲನೆಯಲ್ಲಿ ಚುರುಕುತನ ಹಾಗು ದಕ್ಷತೆಯು ಕಡಿಮೆಯಾಗಿದೆ ಎಂದು ನಂಬಲಾಗಿದೆ. ಬೇಟೆಯಿಂದ ಕೃಷಿಗೆ ವರ್ಗಾವಣೆಗೊಂಡ ಕಾರಣ ಮಾನವನ ಮೂಳೆಯ ಸಾಂದ್ರತೆ ಗಮನಾರ್ಹವಾಗಿ ಕಡಿಮೆಯಾಗಿದೆ.
ರಕ್ಷಣೆ
ಅಸ್ಥಿಪಂಜರ ನಮ್ಮ ಅನೇಕ ಪ್ರಮುಖ ಆಂತರಿಕ ಅಂಗಗಳಿಗೆ ಹಾನಿಯಾಗದಂತೆ ರಕ್ಷಿಸಲು ಸಹಾಯ ಮಾಡುತ್ತದೆ.
ರಕ್ತಕಣಗಳ ಉತ್ಪಾದನೆ
ಅಸ್ಥಿಪಂಜರವು "ಹೀಮ್ಯಾಟೋಪೊಎಸಿಸ್"ನ (haematopoiesis) ತಾಣವಾಗಿದೆ.ರಕ್ತ ಕಣಗಳ ಬೆಳವಣಿಗೆ ಹಾಗು ಅಭಿವೃದ್ಧಿ ಮೂಳೆ ಮಜ್ಜೆಯಲ್ಲಿ ನಡೆಯುವುದನ್ನು "ಹೀಮ್ಯಾಟೋಪೊಎಸಿಸ್" ಎಂದು ಕರೆಯುತ್ತೇವೆ.ಮಕ್ಕಳಲ್ಲಿ, "ಹೀಮ್ಯಾಟೋಪೊಎಸಿಸ್"ಪ್ರಾಥಮಿಕವಾಗಿ ಉದ್ದವಾದ ಎಲುಬು ಮತ್ತು ಮೊಳಕಾಲುಗಳಲ್ಲಿರುವ ಮೂಳೆಗಳ ಮಜ್ಜೆಯಲ್ಲಿ ಕಂಡುಬರುತ್ತದೆ.ವಯಸ್ಕರಲ್ಲಿ, ಇದು ಮುಖ್ಯವಾಗಿ ಸೊಂಟ, ಕ್ರೇನಿಯಂ, ಕಶೇರುಖಂಡ, ಎದೆಮೂಳೆಗಳಲ್ಲಿ ಕಂಡುಬರುತ್ತದೆ.
ಶೇಖರಣೆ
ಓಸ್ಟಿಯೋನ್(Osteon) "ಕ್ಯಾಲ್ಸಿಯಂ"ನನ್ನು ಸಂಗ್ರಹಿಸುತ್ತದೆ ಮತ್ತು ಕ್ಯಾಲ್ಸಿಯಂ ಚಯಾಪಚಯನದಲ್ಲಿ  ಭಾಗವಹಿಸುತ್ತದೆ.ಮೂಳೆಯ ಮಜ್ಜೆಯು  ಕಬ್ಬಿಣವನ್ನು ಫೆರ್ರಿಟಿನ್ನಲ್ಲಿ(ferritin) ಸಂಗ್ರಹಿಸುತ್ತದೆ ಮತ್ತು  ಮನುಷ್ಯರಲ್ಲ ಕಬ್ಬಿಣದ ಚಯಾಪಚಯನದಲ್ಲಿ ಭಾಗವಹಿಸುತ್ತದೆ. ಮೂಳೆಗಳು ಸಂಪೂರ್ಣವಾಗಿ ಕ್ಯಾಲ್ಸಿಯಂನಿಂದ ಮಾಡಲ್ಪಟ್ಟಿಲ್ಲ, ಆದರೆ "ಕೊನ್ಡ್ರೊಯಿಟಿನ್ ಸಲ್ಫೇಟ್" ಮತ್ತು "ಹೈಡ್ರಾಕ್ಸಿಯಪಟೈಟ್"ಗಳ ಮಿಶ್ರಣದಿಂದ ಮಾಡಲ್ಪಟ್ಟಿದ್ದು ಎರಡನೆಯದು ೭೦% ಒಳಗೊಂಡಿರುತ್ತದೆ.ಪ್ರತಿಯಾಗಿ ಹೈಡ್ರಾಕ್ಸಿಯಪಟೈಟ್ ಕ್ಯಾಲ್ಸಿಯಂ (39.8%), ಆಮ್ಲಜನಕದ (41.4%)," ಫಾಸ್ಪರಸ್" (18.5%), ಮತ್ತು ದ್ರವ್ಯರಾಶಿಯ ಜಲಜನಕಗಳಿಂದ (0.2%) ಕೂಡಿದೆ.ಕಾಂಡ್ರೋಟಿನ್ ಸಲ್ಫೇಟ್ ಸಕ್ಕರೆ ಹೊಂದಿದ್ದು ಮುಖ್ಯವಾಗಿ ಆಮ್ಲಜನಕ ಮತ್ತು ಇಂಗಾಲದಿಂದ ಮಾಡಲ್ಪಟ್ಟಿದೆ.
ಎಂಡೋಕ್ರೈನ್ ನಿಯಂತ್ರಣ
ಮೂಳೆಯ ಜೀವಕೋಶಗಳು ಆಸ್ಟಿಯೊಕ್ಯಾಲ್ಸಿನ್ ಎಂಬ ಹಾರ್ಮೋನ್ ಬಿಡುಗಡೆ ಮಾಡುತ್ತವೆ.ಇವು  ರಕ್ತದ ಸಕ್ಕರೆ  ಮತ್ತು ದೇಹದ ಕೊಬ್ಬು  ( ಗ್ಲುಕೋಸ್) ಇವುಗಳನ್ನು ನಿಯಂತ್ರಣಕ್ಕೆ ತರುತ್ತದೆ.ಆಸ್ಟಿಯೊಕ್ಯಾಲ್ಸಿನ್ ಬೀಟಾ ಸೆಲ್ಗಳ(ಇನ್ಸುಲಿನ್ ಉತ್ಪಾದಿಸುವ ಜೀವಕೋಶಗಳು)  ಸಂಖ್ಯೆ ಉತ್ತೇಜಿಸುವ ಹಾಗು ಕೊಬ್ಬಿನಾಂಶವನ್ನು ಇಳಿಸುವುದರ ಜೊತೆಗೆ ಇನ್ಸುಲಿನ್ ಸ್ರವಿಸುವಿಕೆಯನ್ನು ಮತ್ತು ಸಂವೇದನೆಯನ್ನು ಕೂಟ ಹೆಚ್ಚಿಸುತ್ತದೆ.
ಅಸ್ವಸ್ಥತೆಗಳು
ಅನೇಕ ವರ್ಗೀಕೃತ ಅಸ್ಥಿಪಂಜರದ ಕಾಯಿಲೆಗಳು ಇವೆ.ಸಾಮಾನ್ಯವಾಗಿ ಕಂಡುಬರುವ ಒಂದು ಅಸ್ವಸ್ಥ ಆಸ್ಟಿಯೊಪೊರೋಸಿಸ್.ಸಾಮಾನ್ಯವಾಗಿ ಕಂಡುಬರುವ ಮತ್ತೊಂದು ಅಸ್ವಸ್ಥ ಸ್ಕೋಲಿಯೋಸಿಸ್.ಸಂಧಿವಾತ(Arthritis) ಕೀಲುಗಳ ಒಂದು ಕಾಯಿಲೆಯಾಗಿದೆ.ಇದು ಒಂದು ಅಥವಾ ಹೆಚ್ಚು ಕೀಲುಗಳ ಉರಿಯೂತವನ್ನು ಒಳಗೊಂಡಿರುತ್ತದೆ."ಆಸ್ಟಿಯೊಪೊರೋಸಿಸ್" ಮೂಳೆಯ ಖನಿಜಾಂಶಗಳ ಸಾಂದ್ರತೆ ಕಡಿಮೆ ಇದ್ದಾಗ ಕಂಡುಬರುವ ಕಾಯಿಲೆ.ಇದರಿಂದ ಮೂಳೆ ಮುರಿತದ ಸಾಧ್ಯತೆಯು ಹೆಚ್ಚಾಗುತ್ತದೆ.
ಉಲ್ಲೇಖಗಳು
ವರ್ಗ:ಶರೀರ ಶಾಸ್ತ್ರ
ಡಿಡಿ ಇಂಡಿಯಾ
ಹೊರಗಿನ ಕೊಂಡಿ
ವರ್ಗ:ಕಿರುತೆರೆ ವಾಹಿನಿಗಳು
ডিডি বাংলা Durdarshan ദൂരദര്‍ശന്‍ దూరదర్శన్
ಡಿಡಿ ಝಾರ್ಖಂಡ್
'ಡಿಡಿ ಝಾರ್ಖಂಡ್' ಸರ್ಕಾರಿ ಸ್ವಾಮ್ಯದ ಕಿರುತೆರೆ ವಾಹಿನಿಗಳ ಜಾಲ.'ಡಿಡಿ ಝಾರ್ಖಂಡ್' ಕಿರುತೆರೆ ವಾಹಿನಿ ಪ್ರಸಾರಣ ಕೇಂದ್ರ ಝಾರ್ಖಂಡ್ ದಲ್ಲಿದೆ.
ಹೊರಗಿನ ಕೊಂಡಿ
ডিডি বাংলা Durdarshan ദൂരദര്‍ശന്‍ దూరదర్శన్
ತಾಳೆಬೆಕ್ಕು
thumb
ತಾಳೆಬೆಕ್ಕು ಕಾರ್ನಿವೊರ ಗಣದ ವೈವೆರಿಡೇ ಕುಟುಂಬಕ್ಕೆ ಸೇರಿದ ಒಂದು ಬಗೆಯ ಕಾಡುಬೆಕ್ಕು (ಪಾಮ್ ಸಿವೆಟ್, ಟಾಡಿ ಕ್ಯಾಟ್). ಪ್ಯಾರಾಡಾಕ್ಸ್ಯೂರಸ್ ಹರ್ಮಾಫ್ರೊಡಿಟಸ್ ಇದರ ವೈಜ್ಞಾನಿಕ ಹೆಸರು. ಮರಬೆಕ್ಕು, ಮಂಟಬೆಕ್ಕು ಎಂಬ ಹೆಸರುಗಳೂ ಇದಕ್ಕೆ ಉಂಟು. ಭಾರತದಾದ್ಯಂತ ಇದು ಕಾಣದೊರೆಯುವುದು.
ದೇಹ ರಚನೆ
ತೂಕ ಸುಮಾರು 4 ಕಿ.ಗ್ರಾಂ. ಮನೆಯ ಬೆಕ್ಕಿಗಿಂತ ಕೊಂಚ ದೊಡ್ಡ ಗಾತ್ರದ ಪ್ರಾಣಿಯಿದು. ದೇಹದ ಉದ್ದ 60 ಸೆಂ.ಮೀ. ಅಷ್ಟೇ ಉದ್ದದ ಬಾಲ ಉಂಟು. ದೇಹದ ಮೇಲೆ ಬಿರುಸಾದ ಉದ್ದನೆಯ ಕೂದಲುಗಳಿವೆ. ದೇಹದ ಬಣ್ಣ ಕಪ್ಪು ಇಲ್ಲವೇ ಕಪ್ಪುಮಿಶ್ರಿತ ಕಂದು. ಉದರ ಭಾಗ ಮಾತ್ರ ಬಿಳಿ. ಮಾಸಲು ಬಿಳಿ ಇಲ್ಲವೆ ಹಳದಿ, ವರ್ಷಕ್ಕೊಮ್ಮೆ ಮೈಮೇಲಿನ ತುಪ್ಪುಳು ಉದುರಿಹೋಗುವುದು. ಹೊಸ ತುಪ್ಪುಳ ಮೂಡುವಾಗ ಬೆನ್ನಿನ ಮೇಲೆ ಉದ್ದುದ್ದನೆಯ ಪಟ್ಟೆಗಳೂ ಪಾಶ್ರ್ವ, ಭುಜ ಮತ್ತು ತೊಡೆಗಳ ಮೇಲೆ ಮಚ್ಚೆಗಳೂ ಕಾಣುತ್ತವೆ. ಕಣ್ಣಿನ ಕೆಳಗೆ, ಕೆನ್ನೆಯ ಮೇಲೆ ಬಿಳಿ ಮಚ್ಚೆ ಉಂಟು.
ವಾಸದ ಸ್ಥಳ
ತಾಳೆಬೆಕ್ಕು ವನ್ಯವಾಸಿ, ಇದರ ವಾಸವೆಲ್ಲ ಬಹುವಾಗಿ ಮರಗಳ ಮೇಲೆಯೆ, ತಾಳೆಮರ, ಮಾವಿನ ಮರ ಮುಂತಾದ ಮರಗಳ ರೆಂಬೆಗಳಲ್ಲೊ ಪ್ರಧಾನ ಕಾಂಡದ ಪೊಟರೆಗಳಲ್ಲೊ ಹಗಲೆಲ್ಲ ಅವಿತಿದ್ದು ರಾತ್ರಿ ಆಹಾರಾನ್ವೇಷಣೆಗೆಂದು ಹೊರ ಹೊರಡುತ್ತದೆ. ಕೆಲವು ಸಲ ಹಳ್ಳ, ಊರುಗಳಲ್ಲೂ ತಾಳೆಬೆಕ್ಕು ಸೇರಿಕೊಂಡುಬಿಡುವುದುಂಟು. ಆಗ ಮನೆಗಳ ಮಾಡುಗಳಲ್ಲಿ, ಚರಂಡಿ ಸಂದುಗಳಲ್ಲಿ ಅಡಗಿಕೊಂಡು ವಾಸಿಸುತ್ತದೆ.
ಆಹಾರ
ಇಲಿ, ಅಳಿಲು, ಸಣ್ಣ ಪುಟ್ಟ ಹಕ್ಕಿಗಳು ಇದರ ಮುಖ್ಯ ಆಹಾರವಾದರೂ ವಿವಿಧ ಬಗೆಯ ಹಣ್ಣು ಕಾಯಿಗಳನ್ನು ತಿನ್ನುವುದುಂಟು. ಕೆಲವು ಸಲ ಕೋಳಿಮರಿಗಳನ್ನು ಹಿಡಿದು ತಿನ್ನುತ್ತದೆ. ಕಾಫಿತೋಟ, ಅನಾನಸ್ ತೋಟಗಳಿಗೆ ನುಗ್ಗಿ ಹಾಳುಮಾಡುವುದೂ ಉಂಟು. ಈಚಲು ಮರದಿಂದ ಹೆಂಡ ಇಳಿಸಲೆಂದು ಕಟ್ಟುವ ಮಡಕೆಗಳನ್ನು ಕೊಳ್ಳೆ ಹೊಡೆದು ಹೆಂಡವನ್ನು ಕುಡಿಯುವ ವಿಚಿತ್ರ ಪರಿಪಾಟಿಯೂ ಇದಕ್ಕೆ ಇದೆಯೆಂದು ಹೇಳಲಾಗಿದೆ.
ತಾಳೆಬೆಕ್ಕು ಒಂದು ಸಲಕ್ಕೆ ಸಾಮಾನ್ಯವಾಗಿ 3-4ಮರಿಗಳನ್ನು ಈಯುತ್ತದೆ. ಮರಿಗಳನ್ನು ಈಯಲು ನಿರ್ದಿಷ್ಟ ಪ್ರಾಯವಿಲ್ಲ. ತಾಳೆಬೆಕ್ಕುಗಳನ್ನು ಸಾಕುವುದುಂಟು. ದಕ್ಷಿಣ ಭಾರತದಲ್ಲಿ ಪ್ಯಾರಡಾಕ್ಸ್ಯೂರಸ್ ಜೆರ್ಡೋನೈ ಎಂಬ ಹೆಸರಿನ ಇನ್ನೊಂದು ಬಗೆಯ ತಾಳೆಬೆಕ್ಕು ಕಾಣಸಿಗುತ್ತದೆ.
ನಿಧಿವನ, ವೃಂದಾವನ
ನಿಧಿವನ ಅಂದರೆ "ತುಳಸಿ ವನ" ವೃಂದಾವನದ ಪವಿತ್ರ ಅರಣ್ಯ ತಾಣಗಳಲ್ಲಿ ಒಂದಾಗಿದೆ. ಇದು ಭಾರತದ ಉತ್ತರ ಪ್ರದೇಶದ ಮಥುರಾ ಜಿಲ್ಲೆಯಲ್ಲಿದೆ. ನಿಧಿವನ ಹಿಂದೂ ದೇವತೆಗಳಾದ ರಾಧಾ ಕೃಷ್ಣ ಮತ್ತು ಅವರ ಗೋಪಿಯರ ಕಾಲಕ್ಷೇಪಗಳಿಗೆ ಮೀಸಲಾದ ಅತ್ಯಂತ ಪ್ರಮುಖ ಸ್ಥಳವೆಂದು ಪರಿಗಣಿಸಲಾಗಿದೆ.ನಿಧಿವನ ರಾತ್ರಿಯ ಸಮಯದಲ್ಲಿ ರಾಧಾ ಮತ್ತು ಕೃಷ್ಣರ ರಾಸಲೀಲಾ (ನೃತ್ಯ) ವನ್ನು ಈಗಲೂ ವೀಕ್ಷಿಸುತ್ತದೆ ಮತ್ತು ಆದ್ದರಿಂದ ರಾತ್ರಿಯಲ್ಲಿ ನಿಧಿವನದ ಆವರಣದಲ್ಲಿ ಯಾರಿಗೂ ಉಳಿಯಲು ಅನುಮತಿಸಲಾಗುವುದಿಲ್ಲ ಎಂಬುದು ಭಕ್ತರ ಸಾಮಾನ್ಯ ನಂಬಿಕೆಯಾಗಿದೆ.
ಈ ತಾಣವು ಹಲವಾರು ತುಳಸಿ (ತುಳಸಿ) ಸಸ್ಯಗಳನ್ನು ಹೊಂದಿದ್ದು, ಅವು ಎತ್ತರದಲ್ಲಿ ಚಿಕ್ಕದಾಗಿರುತ್ತವೆ ಆದರೆ ಜೋಡಿಯಾಗಿ ಕಂಡುಬರುತ್ತವೆ ಮತ್ತು ಸಿಕ್ಕಿಹಾಕಿಕೊಂಡ ಕಾಂಡಗಳನ್ನು ಹೊಂದಿರುತ್ತವೆ.ತುಳಸಿ ಗಿಡಗಳ ಜೊತೆಗೆ, ಆವರಣದಲ್ಲಿ "ರಂಗ್ ಮಹಲ್" ಎಂಬ ಅರಮನೆ ಇದೆ, ಅಲ್ಲಿ ರಾಧಾ ಕೃಷ್ಣರು ರಾಸ್‍ಲೀಲಾ( ನೃತ್ಯ) ಮಾಡುತ್ತಾರೆ ಎಂದು ನಂಬಲಾಗಿದೆ, "ಬನ್ಸಿಚೋರ್ ರಾಧಾ" ಎಂಬ ದೇವಾಲಯದಲ್ಲಿ ರಾಧಾ ಕೃಷ್ಣನ ಕೊಳಲನ್ನು ಕದ್ದಿದ್ದಾಳೆ, ಇದು ಸ್ವಾಮಿ ಹರಿದಾಸರಿಗೆ ಸಮರ್ಪಿತವಾದ ದೇವಾಲಯವಾಗಿದೆ. ಅವನ ಸಂಪೂರ್ಣ ಭಕ್ತಿಯಿಂದ ಬಂಕೆ ಬಿಹಾರಿಯ ವಿಗ್ರಹವು ಕಾಣಿಸಿಕೊಂಡಿತು, ರಾಸ್ಲೀಲಾವನ್ನು ಪ್ರದರ್ಶಿಸುವ ರಾಸ್ ಲೀಲಾ ಸ್ಥಾಲಿ ಮತ್ತು ಗೋಪಿಯರು ರಾಸಲೀಲೆಯ ಮಧ್ಯೆ ನೀರು ಕೇಳಿದಾಗ ಕೃಷ್ಣನೇ ನಿರ್ಮಿಸಿದನೆಂದು ನಂಬಲಾದ ಲಲಿತಾ ಕುಂಡ ಸಹ ಅಲ್ಲಿ ಇದೆ.
ದಂತಕಥೆಗಳು
ನಿಧಿವನವನ್ನು ವೃಂದಾವನದ ನಿಗೂಢ ಸ್ಥಳಗಳಲ್ಲಿ ಒಂದೆಂದು ಪರಿಗಣಿಸಲಾಗಿದೆ. ಇದು ಹಚ್ಚ ಹಸಿರಿನ ಮರಗಳಿಂದ ಕೂಡಿದ ದಟ್ಟವಾದ ಕಾಡು. ಕುತೂಹಲಕಾರಿ ಸಂಗತಿಯೆಂದರೆ, ಮರಗಳ ತೊಗಟೆಗಳು ಟೊಳ್ಳಾಗಿದ್ದು, ಭೂಮಿಯು ಸಂಪೂರ್ಣವಾಗಿ ಒಣಗಿರುತ್ತದೆ, ಆದರೆ ಮರವು ವರ್ಷವಿಡೀ ಹಸಿರು ಎಲೆಗಳಿಂದ ತುಂಬಿರುತ್ತದೆ. ಎಲ್ಲಾ ಮರಗಳು ನೆಲದ ಕಡೆಗೆ ಬಾಗುವ ಸ್ಥಿತಿಯಲ್ಲಿವೆ. ತುಳಸಿಯ ಈ ಮರಗಳು ರಾಸಲೀಲಾವನ್ನು ಪ್ರದರ್ಶಿಸಲು ರಾತ್ರಿಯಲ್ಲಿ ಗೋಪಿಯರಾಗುತ್ತವೆ ಎಂಬುದು ಸಾಮಾನ್ಯ ನಂಬಿಕೆಯಾಗಿದೆ. ಆವರಣದಲ್ಲಿರುವ ಪ್ರತಿಯೊಂದು ತುಳಸಿ ಗಿಡವು ಗೋಪಿ ಮತ್ತು ಕೃಷ್ಣನ ಜೋಡಿಯನ್ನು ಸೂಚಿಸುವ ಜೋಡಿಯಾಗಿ ಕಂಡುಬರುತ್ತದೆ.
ರಂಗ್ ಮಹಲ್
ರಂಗ್ ಮಹಲ್ ನಿಧಿವನದಲ್ಲಿರುವ ಮತ್ತೊಂದು ದೇವಾಲಯವಾಗಿದ್ದು, ರಾಧಾ ರಾಣಿಯನ್ನು ಕೃಷ್ಣನು ತನ್ನ ಕೈಗಳಿಂದ ಅಲಂಕರಿಸಿದ ಸ್ಥಳ ಎಂದು ಕರೆಯಲಾಗುತ್ತದೆ. ಪ್ರತಿ ರಾತ್ರಿ ರಾಧಾ ಕೃಷ್ಣನು ಈ ಅರಮನೆಗೆ ವಿಶ್ರಾಂತಿ ಪಡೆಯಲು ಬರುತ್ತಾನೆ ಎಂದು ಭಕ್ತರು ಬಲವಾಗಿ ನಂಬುತ್ತಾರೆ. ದೇವಾಲಯವು ವಿಶ್ರಾಂತಿಗಾಗಿ ಶ್ರೀಗಂಧದ ಹಾಸಿಗೆಗಳನ್ನು ಹೊಂದಿದೆ. ಪ್ರತಿದಿನ ಸಂಜೆ, ದೇವಾಲಯದ ದ್ವಾರಗಳನ್ನು ಮುಚ್ಚುವ ಮೊದಲು, ದೇವಾಲಯದ ಅರ್ಚಕರು ಹಾಸಿಗೆಯನ್ನು ಮಾಡುತ್ತಾರೆ, ರಾಧಾರಾಣಿಗೆ ಬಳೆಗಳು, ಹೂವುಗಳು ಮತ್ತು ಬಟ್ಟೆಗಳನ್ನು ಹಾಕುತ್ತಾರೆ, ಬೇವಿನ ಕೊಂಬೆಗಳನ್ನು ( ಹಲ್ಲುಜ್ಜಲು), ಸಿಹಿತಿಂಡಿಗಳು, ವೀಳ್ಯದೆಲೆ ಮತ್ತು ಪಕ್ಕದಲ್ಲಿ ನೀರು ತುಂಬಿದ ಪಾತ್ರೆಯನ್ನು ಬಿಡುತ್ತಾರೆ. ರಾಧಾ ಕೃಷ್ಣನ ಹಾಸಿಗೆ. ಪುರೋಹಿತರು ಮಾಡಿದ ಎಲ್ಲಾ ವ್ಯವಸ್ಥೆಗಳ ನಂತರ, ರಂಗ್ ಮಹಲ್ ಮತ್ತು ನಿಧಿವನದ ಮುಖ್ಯ ಬಾಗಿಲನ್ನು ಹೊರಗಿನಿಂದ ಲಾಕ್ ಮಾಡಲಾಗಿದೆ ಮತ್ತು ಬೆಳಿಗ್ಗೆ ಮಾತ್ರ ತೆರೆಯಲಾಗುತ್ತದೆ. ಆದರೆ ಪ್ರತಿದಿನ ಬೆಳಿಗ್ಗೆ, ಹಾಸಿಗೆಯು ಮಲಗಿರುವಂತೆ ಕಾಣುತ್ತದೆ, ಬೇವಿನ ಕೊಂಬೆಗಳನ್ನು ಬಳಸಿದಂತೆ ಕಾಣುತ್ತದೆ ಮತ್ತು ಸಿಹಿತಿಂಡಿಗಳು ಮತ್ತು ವೀಳ್ಯದೆಲೆಗಳನ್ನು ಯಾರಾದರೂ ಭಾಗಶಃ ತಿನ್ನುತ್ತಾರೆ ಎಂದು ಅವರು ಕಂಡುಕೊಂಡರು. ಅಲ್ಲದೆ ರಾಧಾರಾಣಿಗೆ ಇಟ್ಟಿರುವ ಬಳೆಗಳು, ಹೂವುಗಳು ಮತ್ತು ಬಟ್ಟೆಗಳು ಅಸ್ತವ್ಯಸ್ತವಾಗಿ ಕಾಣುತ್ತವೆ.
ಸೂರ್ಯ ಮುಳುಗಿದ ನಂತರ ದೇವಾಲಯದ ಆವರಣದೊಳಗೆ ಯಾರಿಗೂ ಪ್ರವೇಶವಿಲ್ಲ. ರಾಧಾ-ಕೃಷ್ಣರು ಪ್ರತಿ ರಾತ್ರಿ ದೇವಾಲಯಕ್ಕೆ ಬಂದು ವಿಶ್ರಾಂತಿ ಪಡೆಯುತ್ತಾರೆ ಎಂದು ನಂಬಲಾಗಿದೆ. ರಾತ್ರಿಯಲ್ಲಿ ಏನಾಗುತ್ತದೆ ಎಂದು ನೋಡಲು ಪ್ರಯತ್ನಿಸಿದ ಯಾರಾದರೂ ಸಾಯುತ್ತಾರೆ, ಕುರುಡರಾಗುತ್ತಾರೆ ಅಥವಾ ಅವರ ಮಾನಸಿಕ ಸಮತೋಲನವನ್ನು ಕಳೆದುಕೊಳ್ಳುತ್ತಾರೆ. ನಿಧಿವನದ ಆಸುಪಾಸಿನಲ್ಲಿ ನಿರ್ಮಿಸಲಾದ ಮನೆಗಳು ಪ್ರದೇಶದ ನೋಟಕ್ಕೆ ಪ್ರವೇಶವನ್ನು ಹೊಂದಿದ್ದರೂ ಯಾರೂ ಹಾಗೆ ಮಾಡಲು ಪ್ರಯತ್ನಿಸುವುದಿಲ್ಲ. ಸುತ್ತಮುತ್ತಲಿನ ಅನೇಕ ಜನರು ತಮ್ಮ ಕಿಟಕಿಗಳನ್ನು ಇಟ್ಟಿಗೆಗಳಿಂದ ಮುಚ್ಚಿದ್ದಾರೆ ಮತ್ತು ತೆರೆದ ಕಿಟಕಿಯನ್ನು ಹೊಂದಿರುವವರು ಸಂಜೆಯ ಆರತಿಯ ಅಂತಿಮ ಗಂಟೆಯ ನಂತರ ಅವುಗಳನ್ನು ಮುಚ್ಚುತ್ತಾರೆ. ಅವರಲ್ಲಿ ಹಲವರು ನಿಧಿವನದಿಂದ ರಾತ್ರಿಯಲ್ಲಿ ಗೆಜ್ಜೆಯ ಶಬ್ದವನ್ನು ಕೇಳುತ್ತಾರೆ ಎಂದು ಹೇಳಿಕೊಂಡಿದ್ದಾರೆ. ಸಂಜೆಯ ಆರತಿಯ ನಂತರ ಮಂಗಗಳು ಕೂಡ ನಿಧಿವನ ದೇವಸ್ಥಾನದಿಂದ ಹೊರಡುತ್ತವೆ.
ಬಂಕೆ ಬಿಹಾರಿಯ ಗೋಚರತೆ
ನಿಧಿವನವನ್ನು ಬಂಕೆ ಬಿಹಾರಿ ಕಾಣಿಸಿಕೊಂಡ ಸ್ಥಳವೆಂದು ಪರಿಗಣಿಸಲಾಗಿದೆ. ವೃಂದಾವನ ಸಂತ ಸ್ವಾಮಿ ಹರಿದಾಸರು ತಮ್ಮ ಸಂಪೂರ್ಣ ಭಕ್ತಿ ಮತ್ತು ಸಮರ್ಪಣೆಯಿಂದ ದೈವಿಕ ದಂಪತಿಗಳಾದ ರಾಧಾ ಕೃಷ್ಣರನ್ನು ಸಂತೋಷಪಡಿಸಿದರು ಮತ್ತು ಅವರು ಅವರ ಮುಂದೆ ಕಾಣಿಸಿಕೊಂಡರು ಎಂದು ಹೇಳಲಾಗುತ್ತದೆ. ನಂತರ, ರಾಧಾ ಮತ್ತು ಕೃಷ್ಣ ಇಬ್ಬರೂ ಸೇರಿ ಹರಿದಾಸ್ ಠಾಕೂರ್ ಅವರೊಂದಿಗೆ ಬಂಕೆ ಬಿಹಾರಿ ಎಂಬ ಒಂದೇ ರೂಪವನ್ನು ಪಡೆದರು. ಕೆಲವು ವರ್ಷಗಳವರೆಗೆ, ನಿಧಿವನದಲ್ಲಿ ಬಂಕೆ ಬಿಹಾರಿಯನ್ನು ಪೂಜಿಸಲಾಯಿತು ಮತ್ತು ನಂತರ ಅವರನ್ನು ಪ್ರತ್ಯೇಕ ದೇವಾಲಯದಲ್ಲಿ ಪ್ರತಿಷ್ಠಾಪಿಸಲಾಯಿತು ಮತ್ತು ದೇವಾಲಯಕ್ಕೆ ಬಂಕೆ ಬಿಹಾರಿ ದೇವಾಲಯ ಎಂದು ಹೆಸರಿಸಲಾಗಿದೆ.
ಸಮಯ
ಬೇಸಿಗೆ ಸಮಯ - ೦೫:೦೦am ರಿಂದ ೦೮:೦೦pm ರವರೆಗೆ.
ಚಳಿಗಾಲದ ಸಮಯ - ೦೬:೦೦am ರಿಂದ ೦೭:೦೦pm ರವರೆಗೆ.
ಬಾಹ್ಯ ಕೊಂಡಿಗಳು
ವರ್ಗ:ದೇವಾಲಯಗಳು ವರ್ಗ:ಹಿಂದೂ ದೇವಾಲಯಗಳು ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ಧನಿ ರಾಮ್ ಚತ್ರಿಕ್
ಧನಿ ರಾಮ್ ಚತ್ರಿಕ್ (೪ ಅಕ್ಟೋಬರ್ ೧೮೭೬ - ೧೮ ಡಿಸೆಂಬರ್ ೧೯೫೪) ಒಬ್ಬ ಭಾರತೀಯ ಕವಿ ಮತ್ತು ಮುದ್ರಣಕಾರ.
ಅವರನ್ನು ಆಧುನಿಕ ಪಂಜಾಬಿ ಕಾವ್ಯದ ಪ್ರವರ್ತಕರಲ್ಲಿ ಒಬ್ಬರೆಂದು ಪರಿಗಣಿಸಲಾಗಿದೆ. ಅವರು ತಮ್ಮ ಜೀವನದ ಮೂಲಕ ಪಂಜಾಬಿ ಸಂಸ್ಕೃತಿ, ಭಾಷೆ ಮತ್ತು ಪ್ರಕಟಣೆಗಳನ್ನು ಪ್ರಚಾರ ಮಾಡಿದರು. ೧೯೨೬ ರಲ್ಲಿ, ಅವರು ಪಂಜಾಬಿ ಸಾಹಿತ್ಯ ಸಭೆಯ ಅಧ್ಯಕ್ಷರಾದರು.
ಆರಂಭಿಕ ಜೀವನ
ಅವರು ಶೇಖುಪುರ ಜಿಲ್ಲೆಯ ಪಾಸಿಯನ್ -ವಾಲಾ ಗ್ರಾಮದಲ್ಲಿ ಜನಿಸಿದರು. ಅವರ ತಂದೆ ಪೋಹು ಲಾಲ್, ಒಬ್ಬ ಸಾಮಾನ್ಯ ಅಂಗಡಿಯವನು. ಅವರ ತಂದೆ ಕೆಲಸದ ಹುಡುಕಾಟದಲ್ಲಿ ಲೋಪೋಕೆ ಗ್ರಾಮಕ್ಕೆ ತೆರಳಿದರು. ಅವರ ತಂದೆ ಅವರಿಗೆ ಗುರುಮುಖಿ ಮತ್ತು ಉರ್ದು ಲಿಪಿಗಳನ್ನು ಕಲಿಸಿದರು. ಹುಟ್ಟಿನಿಂದ ಹಿಂದೂ ಆಗಿದ್ದರೂ, ಆ ಯುಗದ ಪ್ರಮುಖ ಪಂಜಾಬಿ ಕವಿ ಭಾಯ್ ವೀರ್ ಸಿಂಗ್ ಅವರ ಸಂಪರ್ಕಕ್ಕೆ ಬಂದ ನಂತರ ಅವರು ಸಿಖ್ ನಂಬಿಕೆಯ ಅಭಿಮಾನಿಯಾದರು. ಈ ಸಭೆಯು ಅವರು ಪಂಜಾಬಿ ಭಾಷೆಯಲ್ಲಿ ಪದ್ಯಗಳನ್ನು ಬರೆಯಲು ಪ್ರೇರೇಪಿಸಿತು.
ಬಾಹ್ಯ ಕೊಂಡಿಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಭಾರತೀಯ ಕವಿಗಳು
ಕೋಪಿ ಲುವಾಕ್
thumb
ಕೋಪಿ ಲುವಾಕ್‍ನ್ನು ಮುಖ್ಯವಾಗಿ ಇಂಡೊನೇಷ್ಯಾದ ದ್ವೀಪಗಳಾದ ಸುಮಾತ್ರಾ, ಜಾವಾ, ಬಾಲಿ, ಸುಲವೇಸಿ ಮತ್ತು ಪೂರ್ವ ಟೀಮೊರ್‌ನಲ್ಲಿ ಉತ್ಪಾದಿಸಲಾಗುತ್ತದೆ.
ಈ ಪ್ರಕ್ರಿಯೆಯು ಎರಡು ವಿಧಾನಗಳಿಂದ ಕಾಫಿಯನ್ನು ಸುಧಾರಿಸಬಹುದು ಎಂದು ಕಾಫಿ ಬೀಜಗಳು ಉತ್ಪಾದಕರು ವಾದಿಸುತ್ತಾರೆ, ಆಯ್ಕೆ – ತಾಳೆಬೆಕ್ಕುಗಳು ಕೇವಲ ನಿರ್ದಿಷ್ಟ ಚೆರಿಗಳನ್ನು ತಿನ್ನಲು ಆಯ್ದುಕೊಳ್ಳುತ್ತವೆ – ಮತ್ತು ಪಚನಕ್ರಿಯೆ – ಪ್ರಾಣಿಯ ಜಠರ ವ್ಯೂಹದಲ್ಲದಿನ ಜೈವಿಕ ಅಥವಾ ರಾಸಾಯನಿಕ ಕಾರ್ಯವಿಧಾನಗಳು ಕಾಫಿ ಚೆರಿಗಳ ರಚನಾಂಶಗಳನ್ನು ಮಾರ್ಪಡಿಸುತ್ತವೆ.
ಈ ಕಾಫಿಯನ್ನು ವಿಶ್ವದಲ್ಲಿನ ಅತ್ಯಂತ ದುಬಾರಿ ಕಾಫಿಗಳಲ್ಲಿ ಒಂದೆಂದು ಕರೆಯಲಾಗಿದೆ. ಇದರ ಚಿಲ್ಲರೆ ಬೆಲೆಗಳು ಪ್ರತಿ ಕೆ.ಜಿ.ಗೆ €550 ರಿಂದ US$700 ವರೆಗೆ ಮುಟ್ಟುತ್ತವೆ.
ಉಲ್ಲೇಖಗಳು
ವರ್ಗ:ಪಾನೀಯಗಳು
ಶಿರೂರು ಮಠ
ಶಿರೂರು ಮಠವು ಉಡುಪಿಯ ಅಷ್ಟ ಮಠಗಳಲ್ಲಿ ಒಂದಾಗಿದೆ. ಇದನ್ನು ಕರ್ನಾಟಕದ ಉಡುಪಿಯ ಸುವರ್ಣ ನದಿಯ ದಡದಲ್ಲಿರುವ ಶಿರೂರು ಗ್ರಾಮದಲ್ಲಿ ಶ್ರೀ ವಾಮನ ತೀರ್ಥರು ಸ್ಥಾಪಿಸಿದರು. ಅವರು ಹಿಂದೂ ತತ್ವಶಾಸ್ತ್ರದ ದ್ವೈತ ಶಾಲೆಯ ಸ್ಥಾಪಕರಾದ ಶ್ರೀ ಮಧ್ವಾಚಾರ್ಯರ ನೇರ ಶಿಷ್ಯರಾಗಿದ್ದರು. ಇತ್ತೀಚಿನ ಸ್ವಾಮಿ ಲಕ್ಷ್ಮೀವರ ತೀರ್ಥರು ಗುರುವಾರ ೧೯ ಜುಲೈ ೨೦೧೮ ರಂದು ನಿಧನರಾದರು.
ಉಲ್ಲೇಖಗಳು
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ವರ್ಗ:ಕರ್ನಾಟಕದ ಮಠಗಳು ವರ್ಗ:ಉಡುಪಿ ಜಿಲ್ಲೆಯ ಪ್ರೇಕ್ಷಣೀಯ ಸ್ಥಳಗಳ ಕ್ಯೂಆರ್ ಕೋಡ್ ಯೋಜನೆ
ಸುಂಕಮಾಫಿ ಅಂಗಡಿ
ಸುಂಕ-ಮಾಫಿ ಅಂಗಡಿಗಳು (ಅಥವಾ ಮಳಿಗೆಗಳು ) ಬಿಡಿಮಾರಾಟದ ಅಂಗಡಿಗಳಾಗಿದ್ದು, ಇವುಗಳಿಗೆ ಸ್ಥಳೀಯ ಅಥವಾ ರಾಷ್ಟ್ರೀಯ ತೆರಿಗೆಗಳು ಹಾಗು ಸುಂಕಗಳನ್ನು ವಿಧಿಸಲಾಗುವುದಿಲ್ಲ. ಆದಾಗ್ಯೂ ಸುಂಕ-ಮಾಫಿ ಶಾಪಿಂಗ್ ಎಂಬುದು ಸ್ವಲ್ಪಮಟ್ಟಿಗೆ ಅಪಪ್ರಯೋಗವೆನಿಸುತ್ತದೆ ಏಕೆಂದರೆ ಗ್ರಾಹಕರು ತಮ್ಮ ದೇಶದಲ್ಲೇ ಇರುವ ತೆರಿಗೆ-ರಹಿತ ಅಂಗಡಿಯಿಂದ ವಸ್ತುಗಳನ್ನು ಖರೀದಿಸಿದ ಹೊರತಾಗಿಯೂ ಸುಂಕಗಳನ್ನು ಪಾವತಿಸಬೇಕಾದ ಅಗತ್ಯವಿರುತ್ತದೆ. ಇಂತಹ ಮಳಿಗೆಗಳು ಸಾಮಾನ್ಯವಾಗಿ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣಗಳು, ಸಮುದ್ರ ತೀರದ ಬಂದರುಗಳು ಅಥವಾ ಪ್ರಯಾಣಿಕ ಹಡಗುಗಳಂತಹ ಅಂತಾರಾಷ್ಟ್ರೀಯ ವಲಯಗಳಲ್ಲಿ ಕಂಡುಬರುತ್ತವೆ. ಇಂತಹ ಮಳಿಗೆಗಳು ಸಾಮಾನ್ಯವಾಗಿ ರಸ್ತೆ ಅಥವಾ ರೈಲಿನಲ್ಲಿ ಪ್ರಯಾಣ ಬೆಳೆಸುವವರಿಗೆ ಕಂಡುಬರುವುದಿಲ್ಲ, ಆದಾಗ್ಯೂ ಅಮೆರಿಕ ಸಂಯುಕ್ತ ಸಂಸ್ಥಾನ ಹಾಗು ಕೆನಡಾದ ನಡುವೆ ಕಾರಿನಲ್ಲಿ ಪ್ರಯಾಣಿಸುವವರಿಗೆ ಹಲವಾರು ಗಡಿ ಭಾಗಗಳಲ್ಲಿ ಇಂತಹ ಸುಂಕಮಾಫಿ ಮಳಿಗೆಗಳು ಕಂಡುಬರುತ್ತವೆ.
1999ರಲ್ಲಿ ಯುರೋಪಿಯನ್ ಒಕ್ಕೂಟದೊಳಗೆ ಪ್ರಯಾಣಿಸುವವರು ಈ ಮಳಿಗೆಗಳಲ್ಲಿ ಖರೀದಿಸುವುದಕ್ಕೆ ನಿಷೇಧ ಹೇರಲಾಯಿತು, ಆದರೆ EUನ ಹೊರಭಾಗದಲ್ಲಿ ವಾಸ್ತವ್ಯ ಹೂಡಿರುವ ಪ್ರಯಾಣಿಕರಿಗೆ ಈ ಮಳಿಗೆಗಳಲ್ಲಿ ಖರೀದಿಸುವ ಅವಕಾಶ ನೀಡಲಾಯಿತು. ಮಳಿಗೆಯವರು ಅಂತರ್-EU ಪ್ರಯಾಣಿಕರಿಗೆ ವಸ್ತುಗಳನ್ನು ಮಾರಾಟ ಮಾಡುತ್ತಾರಾದರೂ ಸೂಕ್ತವಾದ ತೆರಿಗೆಯನ್ನು ವಿಧಿಸುತ್ತಾರೆ. ಕೆಲವು ವಿಶೇಷ ಸದಸ್ಯ ರಾಜ್ಯಗಳ ಭೂಪ್ರದೇಶಗಳಾದ ಅಲ್ಯಾಂಡ್, ಲಿವಿಂಗೋ ಹಾಗು ಕ್ಯಾನರಿ ದ್ವೀಪಗಳಂತಹ ಪ್ರದೇಶಗಳು, EUಗೆ ಸೇರಿದ್ದರೂ ಸಹ EU ತೆರಿಗೆ ಒಕ್ಕೂಟದ ಹೊರಗುಳಿದಿವೆ, ಹಾಗು ಈ ರೀತಿಯಾಗಿ ಎಲ್ಲ ಪ್ರಯಾಣಿಕರಿಗೆ ವಸ್ತುಗಳ ತೆರಿಗೆ-ರಹಿತ ಮಾರಾಟ ಮಾಡುತ್ತವೆ.
EUನಲ್ಲಿ ವಿಮಾನ ನಿಲ್ದಾಣಗಳ ಹೊರಗೆ ಸುಂಕಮಾಫಿ
EU VAT ಪ್ರದೇಶದ ಆಚೆಗೆ ವಾಸಿಸುವ ಯಾವುದೇ ಪ್ರಯಾಣಿಕನು EUನ ಸುಂಕಮಾಫಿ ಅಂಗಡಿಗಳಲ್ಲಿ ತೆರಿಗೆ ರಹಿತವಾಗಿ ವ್ಯಾಪಾರ ಮಾಡಬಹುದು. ಪ್ರಯಾಣಿಕನು ವಸ್ತುಗಳ ಮೇಲೆ VATನ್ನು ಸಾಮಾನ್ಯ ರೀತಿಯಲ್ಲಿ ಪಾವತಿಸುತ್ತಾನೆ, ಹಾಗು ಆ ವಸ್ತುಗಳನ್ನು ರಫ್ತಾಗುವಾಗ ವೆಚ್ಚದ ಮರುಪಾವತಿಗೆ ಕೋರಿಕೊಳ್ಳಬಹುದು. ಈ ರೀತಿ ಅರ್ಹನಾಗಲು, ಒಬ್ಬ ಪ್ರಯಾಣಿಕನು ಈ ಕೆಳಕಂಡ ಅಂಶಗಳನ್ನು ಹೊಂದಿರಬೇಕು:
ವೈಯಕ್ತಿಕವಾಗಿ ಬಳಸಲಾಗುವ ವಸ್ತುಗಳು ಮಾತ್ರ ವೆಚ್ಚದ ಮರುಪಾವತಿಗೆ ಅರ್ಹವಾಗಿರುತ್ತವೆ. ಮುದ್ರೆಯೊತ್ತಲಾದ ಅರ್ಜಿಗಳು ಹಾಗು ರಶೀದಿಗಳನ್ನು ಮಳಿಗೆದಾರರಿಗೆ, ಅಥವಾ ಅವರ ದಳ್ಳಾಳ್ಳಿಗಳಿಗೆ ವೆಚ್ಚದ ಮರುಪಾವತಿಗಾಗಿ ಕಳುಹಿಸಿ ಕೊಡಲಾಗುತ್ತದೆ.
ಹಲವು ಪರಿಸ್ಥಿತಿಗಳಲ್ಲಿ, ಕನಿಷ್ಠ ಖರೀದಿಯೂ ಸಹ ಸುಂಕಮಾಫಿ ಶಾಪಿಂಗ್ ಯೋಜನೆಯ ಬಳಕೆಗೆ ಅನ್ವಯವಾಗುತ್ತದೆ. VATನ ವೆಚ್ಚ ಮರುಪಾವತಿಯ ವಾಸ್ತವ ಮೊತ್ತವು, ವಸ್ತುವನ್ನು ಖರೀದಿಸಲಾದ ರಾಷ್ಟ್ರದಲ್ಲಿ ಅನ್ವಯವಾಗುವ VATನ ಮೊತ್ತದ ಮೇಲೆ ಅವಲಂಬಿತವಾಗಿದೆ, ಹಾಗು ಇದು ಮೇಲ್ವಿಚಾರಣಾ ಶುಲ್ಕದ ಹೆಸರಿನಲ್ಲಿ ವ್ಯವಕಲನಕ್ಕೆ ಒಳಪಡಬಹುದು.
ಇತಿಹಾಸ
ವಿಶ್ವದ ಮೊದಲ ಸುಂಕಮಾಫಿ ಅಂಗಡಿಯು ಐರ್ಲೆಂಡ್ ನ ಶಾನ್ನೊನ್ ವಿಮಾನ ನಿಲ್ದಾಣದಲ್ಲಿ ಸ್ಥಾಪನೆಯಾಯಿತು, ಇದನ್ನು 1947ರಲ್ಲಿ ಡಾ ಬ್ರೆಂಡನ್ ಓ' ರೇಗನ್ ಸ್ಥಾಪಿಸಿದರು ಹಾಗು ಇಂದಿಗೂ ಇದು ಗ್ರಾಹಕರಿಗೆ ತನ್ನ ಸೇವೆಯನ್ನು ಒದಗಿಸುತ್ತಿದೆ. ಇದನ್ನು ಯುರೋಪ್ ಹಾಗು ಉತ್ತರ ಅಮೆರಿಕದ ನಡುವೆ ಮಾದರಿಯಾಗಿ ಪ್ರಯಾಣಿಸುವ ಟ್ರಾನ್ಸ್-ಅಟ್ಲಾಂಟಿಕ್ ಏರ್ ಲೈನ್ ಗ್ರಾಹಕರಿಗೆ ಸೇವೆಯನ್ನು ಒದಗಿಸಲು ವಿನ್ಯಾಸಗೊಳಿಸಲಾಯಿತು. ನಿರ್ಗಮಿಸುವ ಹಾಗು ಆಗಮಿಸುವ ವಿಮಾನಗಳು ತಮ್ಮ ಹಾರಾಟದ ನಡುವೆ ಇಂಧನವನ್ನು ಭರ್ತಿ ಮಾಡಿಕೊಳ್ಳಲು ಇಲ್ಲಿ ನಿಲುಗಡೆಯಾಗುತ್ತಿದ್ದವು, ಇದು ತಕ್ಷಣವೇ ಯಶಸ್ಸನ್ನು ಗಳಿಸಿತು ಹಾಗು ಈ ಮಾದರಿಯನ್ನು ವಿಶ್ವವ್ಯಾಪಿಯಾಗಿ ನಕಲು ಮಾಡಲಾಯಿತು.
ಸುಂಕಮಾಫಿ ಶಾಪಿಂಗ್ ಇನ್ನು ಆರಂಭವಾದ ಹೊಸತರಲ್ಲಿ ಇಬ್ಬರು ಅಮೆರಿಕನ್ ವಾಣಿಜ್ಯೋದ್ಯಮಿಗಳಾದ ಚಾರ್ಲ್ಸ್ ಫೀನಿ ಹಾಗು ರಾಬರ್ಟ್ ಮಿಲ್ಲರ್, ಇಂದು ಡ್ಯೂಟಿ ಫ್ರೀ ಶಾಪರ್ಸ್ (DFS) ಎಂದು ಕರೆಯಲ್ಪಡುವ ಮಳಿಗೆಗಳನ್ನು 7 ನವೆಂಬರ್ 1960ರಲ್ಲಿ ಸ್ಥಾಪಿಸಿದರು. DFS ಹಾಂಗ್ ಕಾಂಗ್ ನಲ್ಲಿ ತನ್ನ ಕಾರ್ಯಾಚರಣೆಯನ್ನು ಆರಂಭಿಸುವುದರ ಜೊತೆಗೆ ಇದು ಯುರೋಪ್ ಹಾಗು ವಿಶ್ವದ ಇತರ ಸ್ಥಳಗಳಿಗೆ ಹರಡಿತು. 1960ರ ಆರಂಭದಲ್ಲಿ ಹವಾಯಿಯಲ್ಲಿ ಸುಂಕಮಾಫಿ ಮಾರಾಟಕ್ಕೆ ವಿಶೇಷ ರಿಯಾಯಿತಿಯನ್ನು ಖಾತರಿ ಪಡಿಸಲಾಯಿತು, ಇದು DFSಗೆ ವ್ಯಾಪಾರದಲ್ಲಿ ಪ್ರಮುಖ ಪ್ರಗತಿಯನ್ನು ಒದಗಿಸಿಕೊಟ್ಟಿತು, ಹಾಗು ಸಂಸ್ಥೆಯು, ಅಸ್ತಿತ್ವಕ್ಕೆ ಬರುತ್ತಿದ್ದ ಜಪಾನೀಸ್ ಪ್ರಯಾಣಿಕರ ಮೇಲೆ ತನ್ನ ಗಮನವನ್ನು ಕೇಂದ್ರೀಕರಿಸಲು ಸಮರ್ಥವಾಯಿತು. DFS ಮತ್ತಷ್ಟು ಹೊಸ ವಿಧಾನಗಳನ್ನು ಪರಿಚಯಿಸಿತು, ಇದು ವಿಮಾನ ನಿಲ್ದಾಣದ ಎದುರಿಗೆ ಹಾಗು ದೊಡ್ಡ ಡೌನ್ ಟೌನ್ ಗ್ಯಾಲೆರಿಯ ಸುಂಕ ಮಾಫಿ ಮಳಿಗೆಗಳನ್ನು ಆರಂಭಿಸುವ ಮೂಲಕ ತನ್ನ ವ್ಯಾಪಾವನ್ನು ವಿಸ್ತರಿಸಿಕೊಂಡಿತು ಹಾಗು ವಿಶ್ವದ ಅತ್ಯಂತದ ದೊಡ್ಡ ಪ್ರಯಾಣಿಕರ ಮಾರಾಟ ಮಳಿಗೆಯಾಗಿ ಮಾರ್ಪಾಡಾಯಿತು. 1996ರಲ್ಲಿ, LVMH ಮೊಯೆಟ್ ಹೆನ್ನೆಸ್ಸಿ ಲೂಯಿಸ್ ವುಯಿಟ್ಟನ್, ಶ್ರೀ. ಫೀನಿ ಹಾಗು ಮತ್ತಿಬ್ಬರು ಇತರ ಪಾಲುದಾರರ ಭಾಗವನ್ನು ವಶಪಡಿಸಿಕೊಂಡರು ಹಾಗು ಇಂದು DFSನ ಒಡೆತನವನ್ನು ಶ್ರೀ. ಮಿಲ್ಲರ್ ರೊಂದಿಗೆ ಜಂಟಿಯಾಗಿ ನಿರ್ವಹಿಸುತ್ತಾರೆ.
ಅದೇ ಸಮಯದಲ್ಲಿ, ಹಲವಾರು ಪ್ರದೇಶಗಳು ಸುಂಕ ಮಾಫಿ ಶಾಪಿಂಗ್ ತಾಣಗಳಾಗಿ ಬೆಳವಣಿಗೆಯಾದವು. ಇವುಗಳು ಸೈಂಟ್ ಮಾರ್ಟಿನ್ ಹಾಗು ಕೆರೆಬಿಯನ್ ನಲ್ಲಿರುವ U.S. ವರ್ಜಿನ್ ದ್ವೀಪಗಳು, ಹಾಂಗ್ ಕಾಂಗ್ ಹಾಗು ಸಿಂಗಾಪುರ್ ನಿಂದ ಅಧಿಕೃತ ಪರವಾನಗಿಯನ್ನು ಪಡೆದಿರುತ್ತವೆ. ಆದಾಗ್ಯೂ ಇತರರು ಸುಂಕಮಾಫಿಗೆ ಬೆಲೆಗಳು ಸ್ಪರ್ಧಾತ್ಮಕವಾಗಿವೆಯೆಂದು ಪ್ರತಿಪಾದಿಸುತ್ತಾರೆ. ಸಾಧಾರಣವಾಗಿ, ವಸ್ತುಗಳು ತೆರಿಗೆ ರಹಿತವಾಗಿರುತ್ತವೆ ಹಾಗು ಶಾಪಿಂಗ್ ಮಾಡುವ ಯಾವುದೇ ತಾಣದಿಂದ ಆಮದು ಮಾಡಿಕೊಳ್ಳಲಾಗುವಂತಹ ವಸ್ತುಗಳ ಮೇಲೆ ತೆರಿಗೆಯನ್ನು ಹೇರಲಾಗುತ್ತದೆ. ವ್ಯಾಪಾರಸ್ಥರು ದಾಸ್ತಾನು/ವ್ಯಾಪಾರ ಅಥವಾ ಇತರ ತೆರಿಗೆಗಳನ್ನು ಪಾವತಿಸಬಹುದು, ಆದರೆ ಅವರ ಗ್ರಾಹಕರು ಸಾಮಾನ್ಯವಾಗಿ ಇವುಗಳಲ್ಲಿ ಯಾವುದನ್ನೂ ನೇರವಾಗಿ ಪಾವತಿಸುವುದಿಲ್ಲ. ಖರೀದಿಸುವವರು, ತೆರಿಗೆಯನ್ನು ಹೇರುವ ಯಾವುದೇ ರಾಷ್ಟ್ರಕ್ಕೆ ಪ್ರವೇಶಿಸಿದಾಗ ಖರೀದಿಸಿದ ಎಲ್ಲ ವಸ್ತುಗಳಿಗೆ ದಾಖಲೆಯನ್ನು ನೀಡಬೇಕು(ತೆರಿಗೆ ರಹಿತ ಅಥವಾ ಬೇರೆಯಾವುದಾದರು).
ಮಾರಾಟವಾದ ವಸ್ತುಗಳ ಮೇಲೆ ತೆರಿಗೆ ಅಥವಾ ಇತರ ತೆರಿಗೆಗಳು ಇಲ್ಲದಿರುವುದು, ಅವುಗಳು ಅಗ್ಗವಾಗಿ ಮಾರಾಟವಾಗಿರುವ ಬಗ್ಗೆ ಖಾತ್ರಿಪಡಿಸುವುದಿಲ್ಲ. ವಿವಿಧ ತೆರಿಗೆ-ರಹಿತ ಮೂಲಗಳಿಂದ ಒಂದೇ ಮಾದರಿಯ ವಸ್ತುಗಳ ಬೆಲೆಯು ವ್ಯಾಪಕವಾಗಿ ಬದಲಾವಣೆಯಾಗಬಹುದು. ಇವುಗಳು ಸಾಮಾನ್ಯವಾಗಿ ಹತ್ತಿರದ ಪ್ರತಿಸ್ಪರ್ಧಿಗಳ ಉಪಸ್ಥಿತಿ ಅಥವಾ ಅನುಪಸ್ಥಿತಿಗಳ ಮೇಲೆ ಅವಲಂಬನೆಯಾಗಿರಬಹುದು, ಉದಾಹರಣೆಗೆ., ವಿಮಾನ ನಿಲ್ದಾಣಗಳಲ್ಲಿರುವ ಮಳಿಗೆಗಳು, ಅದರಲ್ಲೂ ವಿಶೇಷವಾಗಿ ಡಫ್ರಿಯಂತಹ ಏಕೈಕ ಸಂಸ್ಥೆಯ ಒಡೆತನದಲ್ಲಿರುವ ಯಾವುದೇ ವಿಮಾನ ನಿಲ್ದಾಣ ). ಅಲ್ಲದೆ, ಬೆಲೆಗಳು ಸಾಮಾನ್ಯವಾಗಿ ಗ್ರಾಹಕನ ಅನುಕೂಲಕ್ಕೆ ತಕ್ಕಂತೆ ಹೆಚ್ಚಿಸಲಾಗುತ್ತದೆ, ಉದಾಹರಣೆಗೆ., ವಿಮಾನಸಂಸ್ಥೆಗಳ ವಿಮಾನದೊಳಗಿನ ಮಾರಾಟಗಳು.
ಬಂದರಿನಾಚೆಗೆ ಮಾಡಲಾಗುವ ಸುಂಕಮಾಫಿ ಶಾಪಿಂಗ್
ಕೆಲವು ಸುಂಕಮಾಫಿ ಅಂಗಡಿಗಳು ವಿಮಾನ ನಿಲ್ದಾಣಗಳು ಅಥವಾ ಇತರ ಬಂದರುಗಳಿಂದ ದೂರವಾದ ಮುಖ್ಯ ವ್ಯಾಪಾರ ಪ್ರದೇಶದಲ್ಲಿ ತಮ್ಮ ವ್ಯಾಪಾರ ಚಟುವಟಿಕೆಯನ್ನು ನಿರ್ವಹಿಸುತ್ತವೆ. ಜಪಾನ್ ನಲ್ಲಿ, ಉದಾಹರಣೆಗೆ, ಯಾವುದೇ ಪ್ರಯಾಣಿಕರು ಪಾಸ್ ಪೋರ್ಟ್, ಆತನ ಈ ದೇಶದಲ್ಲಿ ಆರು ತಿಂಗಳಿಗೂ ಕಡಿಮೆ ಅವಧಿಗೆ ಇಲ್ಲಿ ನೆಲೆಸಿದ್ದನೆಂದು ಸೂಚಿಸಲಾದರೆ, ಅಂತಹವರು ಸುಂಕಮಾಫಿ ಪದಾರ್ಥಗಳನ್ನು ಖರೀದಿ ಮಾಡಬಹುದು. ಸುಂಕಮಾಫಿ ಅಂಗಡಿಗಳು, ಟೋಕಿಯೋದ ವಿದ್ಯುತ್ ಉಪಕರಣಗಳ ಶಾಪಿಂಗ್ ಪ್ರದೇಶವಾದ ಅಕಿಹಬಾರದ ಮೂಲಾಧಾರವಾಗಿದೆ.
ಥೈಲ್ಯಾಂಡ್ ನಲ್ಲಿ, ಕಿಂಗ್ ಪವರ್ ಸರಣಿ ಮಳಿಗೆಗಳು ಸುಂಕಮಾಫಿ ವಸ್ತುಗಳನ್ನು ಮೊದಲೇ ಖರೀದಿಸಿ, ಅವುಗಳನ್ನು ವಿಮಾನನಿಲ್ದಾಣಗಳಲ್ಲಿ ವಿಮಾನಗಳು ನಿರ್ಗಮಿಸುವ ಸಮಯದಲ್ಲಿ ಪ್ರತ್ಯೇಕವಾಗಿ ತಲುಪಿಸಲಾಗುತ್ತದೆ. ಇತರ ಕೆಲವು ಖರೀದಿಗಳಿಗಾಗಿ, VAT ಮರುವೆಚ್ಚ ಪಾವತಿಗೆ ವಿಮಾನ ನಿಲ್ದಾಣದಲ್ಲಿ ವಿಮಾನಗಳು ನಿರ್ಗಮಿಸುವ ಸಂದರ್ಭದಲ್ಲಿ ಬೇಡಿಕೆ ಇಡಬಹುದು.
ಫಿಲಿಫೈನ್ಸ್ ನಲ್ಲಿ, ವಿಮಾನ ನಿಲ್ದಾಣಗಳಲ್ಲಿರುವ ಮಳಿಗೆಗಳನ್ನು ಹೊರತು ಪಡಿಸಿ, ಡ್ಯೂಟಿ ಫ್ರೀ ಫಿಯೆಸ್ಟ ಮಾಲ್ ಎಂಬ ಸುಂಕ ಮಾಫಿ ಮಾಲ್ ಸಹ ಇದೆ, ಇದು ನಿನೋಯ್ ಅಕ್ವಿನೋ ವಿಮಾನ ನಿಲ್ದಾಣದಿಂದ ಕೆಲವು ಮೈಲಿ ದೂರದಲ್ಲಿ ನೆಲೆಯಾಗಿದೆ. ಈ ಮಾಲ್ ನಲ್ಲಿ ಮಾರಾಟವಾಗುವ ವಸ್ತುಗಳು ಸಾಮಾನ್ಯವಾಗಿ ವಿಶ್ವದ ಎಲ್ಲ ಭಾಗಗಳಿಂದ ಆಮದು ಮಾಡಿಕೊಳ್ಳಲಾದ ವಸ್ತುಗಳಾಗಿರುತ್ತವೆ (ಮುಖ್ಯವಾಗಿ USA, ಏಷ್ಯಾ ಹಾಗು ಆಸ್ಟ್ರಲೆಷ್ಯಾ) ಇಲ್ಲಿ ಸಿಗುವಂತಹ ವಸ್ತುಗಳು ಡ್ಯೂಟಿ ಫ್ರೀ ಮಾಲ್ ಗಳನ್ನು ಹೊರತುಪಡಿಸಿ ದೇಶದ ಇತರ ಯಾವುದೇ ಶಾಪಿಂಗ್ ಮಾಲ್ ಗಳಲ್ಲಿ ಕಂಡುಬರುವುದಿಲ್ಲ. ಹೆಚ್ಚಿನ ಪ್ರವಾಸಿಗರು, ಇಲ್ಲಿಗೆ ಭೇಟಿ ನೀಡುವವರು ಹಾಗು ಫಿಲಿಫೈನ್ಸ್ ಗೆ ಮರಳಿ ಹಿಂದಿರುಗುವ ಪ್ರಜೆಗಳು ಇಲ್ಲಿಗೆ ಆಗಮಿಸಿದ ನಂತರ ಈ ಮಾಲ್ ಗಳಿಗೆ ಸಾಮಾನ್ಯವಾಗಿ ಭೇಟಿ ನೀಡುತ್ತಾರೆ (ಏಕೆಂದರೆ, ಕೇವಲ ಆಗಮಿಸುವ ಪ್ರಯಾಣಿಕರಿಗೆ ಮಾತ್ರ ಈ ಮಾಲ್ ಗೆ ಪ್ರವೇಶಿಸುವ ಅವಕಾಶವಿದೆ). ಪ್ರವೇಶವನ್ನು ಪಡೆಯಬೇಕಾದರೆ, ಪಾಸ್ ಪೋರ್ಟ್ ನ್ನು ತೋರಿಸಬೇಕು ಹಾಗು ಕಸ್ಟಮರ್ ರೆಜಿಸ್ಟ್ರೇಶನ್ ಕೌಂಟರ್ ನಲ್ಲಿ ದಾಖಲಿಸಬೇಕು, ಇದು ಮಲ್ಲ ನ ಪ್ರವೇಶದ್ವಾರದಲ್ಲಿ ಸ್ಥಿತವಾಗಿದೆ. ನಂತರ ಗ್ರಾಹಕರಿಗೆ ಶಾಪಿಂಗ್ ಕಾರ್ಡ್ ನ್ನು ನೀದಲಾಗುತದೆ, ಈ ಶಾಪಿಂಗ್ ಕಾರ್ಡ್ ಗಳನ್ನು ಖರೀದಿಸಿದ ವಸ್ತುಗಳ ಮಾರಾಟ ಕ್ರಮಬದ್ಧತೆಗಾಗಿ ಕ್ಯಾಷಿಯರ್ ಗೆ (ನಗದು ಗುಮಾಸ್ತ) ನೀಡಬೇಕು. ಈ ಹಿಂದೆ ಸುಂಕಮಾಫಿ ಮಾಲ್ ಗಳು ಕೇವಲ US ಡಾಲರ್ಸ್ ಹಾಗು ಫಿಲಿಫೈನ್ ಪೆಸೋಗಳನ್ನು ಮಾತ್ರ ಅಂಗೀಕರಿಸುತ್ತಿದ್ದವು ಆದರೆ ಇತ್ತೀಚಿನ ವರ್ಷಗಳಲ್ಲಿ, ಸುಂಕಮಾಫಿ ಮಾಲ್ ಗಳು ಜಪಾನೀಸ್ ಯೆನ್, ಬ್ರುನೆಯಿ ಡಾಲರ್, ಆಸ್ಟ್ರೇಲಿಯನ್ ಡಾಲರ್, ಬ್ರಿಟಿಶ್ ಪೌಂಡ್, ಕೆನೆಡಿಯನ್ ಡಾಲರ್, ಸ್ವಿಸ್ಸ್ ಫ್ರಾಂಕ್, ಸೌದಿ ರಿಯಾಲ್, ಬಹರೈನ್ ದಿನಾರ್, ಹಾಗು ಥೈ ಬಹ್ತ್ ಗಳನ್ನು ಅಂಗೀಕರಿಸುತ್ತಿವೆ. ಗ್ರಾಹಕರು ಫಿಲಿಫೈನ್ ಪೆಸೋ ಗೆ ಅಥವಾ US ಡಾಲರ್ ಗೆ ತಮ್ಮ ಹಣವನ್ನು ವಿನಿಮಯ ಮಾಡಿಕೊಳ್ಳಲು ಇಚ್ಚಿಸಿದರೆ ಕರೆನ್ಸಿ ವಿನಿಮಯ ಬೂತ್ ಗಳು ಮಾಲ್ ನೊಳಗೂ ಸಹ ಕಂಡುಬರುತ್ತದೆ. ವಸ್ತುಗಳನ್ನು ಖರೀದಿಸಲು ಕ್ರೆಡಿಟ್ ಕಾರ್ಡ್ ಗಳ ಬಳಕೆಯನ್ನೂ ಸಹ ಮಾಡಿಕೊಳ್ಳಬಹುದು.
ಆಸ್ಟ್ರೇಲಿಯಾದಲ್ಲಿ, 2000ದ ದಶಕದಲ್ಲಿ ಆರಂಭಗೊಂಡ GSTಯ ನಂತರ ಎಲ್ಲ ಸುಂಕಮಾಫಿ ಅಂಗಡಿಗಳು ಕಣ್ಮರೆಯಾಗಿವೆ. ಪ್ರಸಕ್ತದಲ್ಲಿ, ಎಲ್ಲ ಸುಂಕಮಾಫಿ ಅಂಗಡಿಗಳು ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣದೊಳಗೆ ನೆಲೆಗೊಂಡಿರುತ್ತವೆ. ನಿವಾಸಿಗಳು ಹಾಗು ಪ್ರವಾಸಿಗರಿಗೆ ಅವರು ನಿರ್ಗಮಿಸುವ 30 ದಿನಗಳೊಳಗೆ ವಸ್ತುತಃ ಯಾವುದೇ ಭೌತಿಕ ವಸ್ತುಗಳನ್ನು ಖರೀದಿಸಲು ಅವಕಾಶ ನೀಡಲಾಗುವುದಿಲ್ಲ, ಇವುಗಳನ್ನು ನಿರ್ಗಮಿಸುವ ವಿಮಾನದಲ್ಲಿ ತಮ್ಮೊಂದಿಗೆ ಕೊಂಡೊಯ್ಯಬೇಕಾಗುತ್ತದೆ, ಹಾಗು ಕಸ್ಟಮ್ಸ್ ಮೂಲಕ ಶೋಧನೆಗೆ ಬಂದಾಗ ಟೂರಿಸ್ಟ್ ರೀಫಂಡ್ ಸ್ಕೀಮ್ ಮೂಲಕ GST ಅಂಶವನ್ನು ಹಿಂದಕ್ಕೆ ಪಡೆಯಬಹುದು. ಗ್ರಾಹಕರು ನಿರ್ಗಮಿಸುವ ಮೊದಲ ತಮ್ಮ ವಸ್ತುಗಳನ್ನು ಸಂಪೂರ್ಣವಾಗಿ ಬಳಸಲು ಸ್ವತಂತ್ರರಾಗಿರುತ್ತಾರೆ. ಇದು 2000ದ ದಶಕದಲ್ಲಿ ನಡೆಯುತ್ತಿದ್ದಕ್ಕಿಂತ ಭಿನ್ನವಾಗಿದೆ, ಅಂದು ಖರೀದಿಸಿದ ಎಲ್ಲ ವಸ್ತುಗಳನ್ನು ಸುಂಕಮಾಫಿ ಮಳಿಗೆಯಲ್ಲಿ ಪಾರದರ್ಶಕ ಪ್ಲ್ಯಾಸಿಕ್ ಚೀಲದಲ್ಲಿ ಪ್ಯಾಕ್ ಮಾಡಿ ಮೊಹರು ಹಾಕಲಾಗುತ್ತಿತ್ತು, ಹಾಗು ಇದನ್ನು ನಿರ್ಗಮಿಸುವ ಸ್ವಲ್ಪ ಹೊತ್ತಿನ ಮೊದಲು ಕಸ್ಟಮ್ಸ್ ಸಿಬ್ಬಂದಿ ಮಾತ್ರ ತೆರೆದು ನೋಡಬಹುದಿತ್ತು.
ಸುರಕ್ಷತಾ ಪರಿಗಣನೆಗಳು
ತಾವು ನಿರ್ಗಮಿಸುವ ವಿಮಾನ ನಿಲ್ದಾಣದಿಂದ ತಾವು ಆಗಮಿಸುವ ವಿಮಾನದ ನಿಲ್ದಾಣಕ್ಕೆ ದೀರ್ಘಾವಧಿಯ ಅಂತರವಿದ್ದು, ಕಡೆಪಕ್ಷ ಮಧ್ಯದಲ್ಲಿ ಒಂದು ವಿಮಾನ ನಿಲ್ದಾಣದಲ್ಲಿ ಇಂಧನ ಭರ್ತಿಗಾಗಿ ವಿಮಾನವು ನಿಲುಗಡೆಯಾಗುತ್ತಿದ್ದರೆ, ಅಂತಹ ಪ್ರಯಾಣಿಕರು ತಾವು ಸುಂಕಮಾಫಿ ಅಂಗಡಿಯಿಂದ ಖರೀದಿಸಿದ ಮದ್ಯ ಹಾಗು ಸುಗಂಧದ್ರವ್ಯದ ಬಗ್ಗೆ ತಮ್ಮ ವಿಮಾನವು ನಿಲುಗಡೆಯಾಗುವ ಕಡೆ ವಿಮಾನ ನಿಲ್ದಾಣದಲ್ಲಿ ಬಹಳ ಎಚ್ಚರಿಕೆ ವಹಿಸಬೇಕಾಗುತ್ತದೆ, ಇಲ್ಲವಾದಲ್ಲಿ ಹಾದು ಹೋಗುವ ವಿಮಾನ ನಿಲ್ದಾಣದಲ್ಲಿ ಭದ್ರತಾ ಸಿಬ್ಬಂದಿಯಿಂದ ವಸ್ತುಗಳು ಜಪ್ತಿಗೆ ಒಳಪಡುತ್ತವೆ, ಏಕೆಂದರೆ ಕೈ ಚೀಲಗಳಲ್ಲಿ ಅಗತ್ಯಕ್ಕಿಂತ ಹೆಚ್ಚಿನ ದ್ರವ ಪದಾರ್ಥವನ್ನು ಕೊಂಡೊಯ್ಯುವಂತಿಲ್ಲ. ಇದು ಒಂದೇ ದಿನದಲ್ಲಿ EUನೊಳಗೆ, ಸಿಂಗಾಪುರ್ ಹಾಗು ಕ್ರೋವೆಷಿಯಾದ ನಡುವೆ ವಿಮಾನವನ್ನು ಬದಲಾವಣೆ ಮಾಡಿಕೊಳ್ಳುವ ಪ್ರಯಾಣಿಕರಿಗೆ ಅನ್ವಯಿಸುವುದಿಲ್ಲ, ತಮ್ಮ ಕೈಚೀಲದಲ್ಲಿ ಖರೀದಿಸಿದ ರಶೀದಿ ಹಾಗು ಮೋಹರಾದ ಪ್ಲ್ಯಾಸ್ಟಿಕ್ ಚೀಲವು ಇದ್ದಾರೆ ಯಾವುದೇ ತೊಂದರೆಯಾವುದುದಿಲ್ಲ. ನಿರ್ಗಮನ ತಾಣದಲ್ಲಿ ಸುಂಕಮಾಫಿ ಅಂಗಡಿಗಳು ಇದೀಗ ಹೆಚ್ಚು ಸಾಮಾನ್ಯವಾಗಿ ಕಂಡುಬರುತ್ತಿವೆ. ದಕ್ಷಿಣ ಹಾಗು ಮಧ್ಯ ಅಮೆರಿಕ, ಹಾಗು ಕೆರೇಬಿಯನ್ ನಲ್ಲಿ ಇಂತಹ ಅಂಗಡಿಗಳು ಹೆಚ್ಚಿನ ಸಂಖ್ಯೆಯಲ್ಲಿ ಕಂಡುಬರುತ್ತವೆ, ಇದೆ ರೀತಿಯಾಗಿ SE ಏಷ್ಯಾ ಹಾಗು ಒಶಿಯಾನಾದಲ್ಲೂ ಸಹ. ಸ್ವಿಟ್ಜರ್ ಲ್ಯಾಂಡ್ ಹಾಗು ಕೆನಡಾ ದೇಶಗಳು 2010ರಲ್ಲಿ ಇಂತಹ ಮಳಿಗೆಗಳನ್ನು ಆರಂಭಿಸಲು ಯೋಜಿಸಿದ್ದವು, ಈ ವಿಧಾನದಲ್ಲಿ ಮಾರಟವಾದ ಯಾವುದೇ ರೀತಿಯ ದ್ರವ ಪದಾರ್ಥಗಳು ಯಾವುದೇ ಭದ್ರತಾ ಸಮಸ್ಯೆಗಳನ್ನು ಎದುರಿಸುವುದಿಲ್ಲ, ಏಕೆಂದರೆ ಇವುಗಳನ್ನು ವಿಮಾನಗಳಲ್ಲಿ ಕೊಂಡೊಯ್ದಿರುವುದಿಲ್ಲ.
ಆಗಮನ ಸುಂಕಮಾಫಿ
ಕೆಲವು ರಾಷ್ಟ್ರಗಳು, ಅದರಲ್ಲೂ ವಿಶೇಷವಾಗಿ ಆಸ್ಟ್ರೇಲಿಯಾ, ಐಸ್ಲ್ಯಾಂಡ್, ಭಾರತ, ಕೀನ್ಯಾ, ನ್ಯೂಜಿಲೆಂಡ್, ನಾರ್ವೆ, ಶ್ರೀಲಂಕ ಹಾಗು ಫಿಲಿಫೈನ್ಸ್ ದೇಶಗಳು, ಇಲ್ಲಿಗೆ ಆಗಮಿಸುವ ಪ್ರಯಾಣಿಕರಿಗೆ ಸುಂಕಮಾಫಿ ಸೌಲಭ್ಯಗಳನ್ನು ಒದಗಿಸುತ್ತವೆ, ಇಲ್ಲಿಗೆ ಬರುವ ಪ್ರಯಾಣಿಕರು ಕಸ್ಟಮ್ಸ್ ತಪಾಸಣೆಗೆ ಒಳಪಡುವ ಮುನ್ನ ತಕ್ಷಣವೇ ಸುಂಕಮಾಫಿ ವಸ್ತುಗಳನ್ನು ಖರೀದಿಸಬಹುದು. ಇದು ಸುತ್ತಾಡುವಲ್ಲೆಲ್ಲ ವಸ್ತುಗಳನ್ನು ತಮ್ಮೊಂದಿಗೆ ಕೊಂಡೊಯ್ಯುವ ಅನನುಕೂಲವನ್ನು ತಪ್ಪಿಸುವುದರ ಜೊತೆಗೆ ಮೇಲೆ ಉಲ್ಲೇಖಿಸಲಾದ ಭದ್ರತಾ ಸಮಸ್ಯೆಗಳನ್ನೂ ಸಹ ಪರಿಹರಿಸುತ್ತದೆ. ಇಸ್ರೇಲ್ ನಲ್ಲಿ ವಿಮಾನಕ್ಕೆ ಏರುವ ಮುನ್ನ ಖರೀದಿಸಲಾದ ವಸ್ತುಗಳನ್ನು ವಿಶೇಷವಾಗಿ ಸಂಗ್ರಹಣಾ ಘಟಕಗಳಲ್ಲಿ ಇಟ್ಟು ಇಳಿಯುವಾಗ ತಮ್ಮೊಂದಿಗೆ ಕೊಂಡೊಯ್ಯಬಹುದು, ಈ ರೀತಿಯಾಗಿ ಮೇಲೆ ಉಲ್ಲೇಖಿಸಲಾದ ಸಮಸ್ಯೆಗಳನ್ನು ಸರಿಪಡಿಸಿಕೊಳ್ಳಬಹುದು.
ಓಸ್ಲೋ ವಿಮಾನ ನಿಲ್ದಾಣ ಗಾರ್ಡೆರ್ಮೋಯೆನ್ ಯುರೋಪ್ ನಲ್ಲೇ ಅತ್ಯಂತ ದೊಡ್ಡ ಸುಂಕಮಾಫಿ ಮಳಿಗೆಯ ತವರೆನಿಸಿದೆ.
ಕೆನಡಾ, ಸ್ವೀಡನ್ ಹಾಗು ಸ್ವಿಟ್ಜರ್ಲ್ಯಾಂಡ್ ನಂತಹ ಇತರ ರಾಷ್ಟ್ರಗಳು ನಿರ್ಗಮಿಸುವ ಪ್ರಯಾಣಿಕರಿಗೆ ಸುಂಕಮಾಫಿ ಸೌಕರ್ಯವನ್ನು ನೀಡಲು ಯೋಜನೆಯನ್ನು ನಡೆಸುತ್ತಿದೆ.
ಕಾನೂನು ಆಧಾರಗಳು
ತೆರಿಗೆ ವ್ಯವಸ್ಥೆಗಳ ಒಂದು ಅತ್ಯಂತ ಸಾಮಾನ್ಯ ಲಕ್ಷಣವೆಂದರೆ, ರಫ್ತಾಗಬೇಕಿರುವ ವಸ್ತುಗಳಿಗೆ ತೆರಿಗೆಯನ್ನು ವಿಧಿಸಲಾಗುವುದಿಲ್ಲ. ತೆರಿಗೆಯನ್ನು ಹೇರಿದರೆ ಇತರ ರಾಷ್ಟ್ರಗಳಿಗೆ ರಫ್ತಾಗುವ ವಸ್ತುಗಳು ಬಾರಿ ನಷ್ಟವನ್ನು ಹೊಂದುತ್ತವೆ. ತೆರಿಗೆ ವ್ಯವಸ್ಥೆಯು ತೆರಿಗೆ ಇಲ್ಲದೆ ವಸ್ತುಗಳು ರಫ್ತಾಗಲು ಅವಕಾಶ ನೀಡುತ್ತದೆ (ಕರಾರುಬದ್ಧ ಸಂಗ್ರಹಣಾ ಕೊಠಡಿಯಲ್ಲಿ ರಫ್ತಾಗುವ ಮುನ್ನ ಶೇಖರಣೆಯಾಗಿರುತ್ತವೆ), ಅಥವಾ ರಫ್ತಾದ ನಂತರದಲ್ಲಿ ತೆರಿಗೆಯನ್ನು ಪಾವತಿಸುವ ಬೇಡಿಕೆ ಇಡಬಹುದು (VAT ವಿಭಾಗವನ್ನು ನೋಡಿ).
ಹಡಗುಗಳು ಅಥವಾ ವಿಮಾನಕ್ಕೆ ಏರುವ ಪ್ರಯಾಣಿಕರಿಗೆ ಮಾರಾಟ ಮಾಡಲಾದ ವಸ್ತುಗಳು ತೆರಿಗೆಯಿಂದ ಮುಕ್ತವಾಗಿರುತ್ತವೆ. ಪ್ರಯಾಣಿಕರು ಅವುಗಳನ್ನು ಪ್ರಯಾಣದ ನಡುವೆಯೇ ಬಳಕೆ ಮಾಡಿಕೊಳ್ಳಬಹುದು, ಅಥವಾ ಪ್ರಯಾಣಿಕನು ತಾನು ಹೊಂದಿರುವ ಸುಂಕ ಮಾಫಿ ರಿಯಾಯಿತಿ ಅನ್ವಯವಾಗುವವರೆಗೂ ಪ್ರಯಾಣಿಸುತ್ತಿರುವ ರಾಷ್ಟ್ರಕ್ಕೆ ತೆರಿಗೆ ಮುಕ್ತವಾಗಿ ಆಮದು ಮಾಡಿಕೊಳ್ಳಬಹುದು,. ಹಲವು ತೆರಿಗೆ ಪದ್ಧತಿಗಳು, ಯಾವುದೇ ತೆರಿಗೆ ಭರಿಸದೆ ವೈಯಕ್ತಿಕ ಬಲಕೆಗಾಗಿ ನಿರ್ದಿಷ್ಟ ಮಟ್ಟದ ವಸ್ತುಗಳನ್ನು ತಮ್ಮೊಂದಿಗೆ ಪ್ರಯಾಣಿಕರು ತರಲು ಅವಕಾಶವನ್ನೂ ಸಹ ಮಾಡಿಕೊಡುತ್ತವೆ, ಸಣ್ಣ ಪ್ರಮಾಣದ ತೆರಿಗೆಯನ್ನು ಸಂಗ್ರಹಿಸವು ಆರ್ಥಿಕವಾಗಿ ಸಮರ್ಥನೀಯವಲ್ಲದ ಕಾರಣಕ್ಕೆ "ಸುಂಕಮಾಫಿ ರಿಯಾಯಿತಿ" ಎಂದು ಇದನ್ನು ಕರೆಯಲಾಗುತ್ತದೆ, ಹಾಗು ಇದು ಪ್ರಯಾಣಿಕರಿಗೆ ಬಹಳ ಅನನುಕೂಲವನ್ನು ಉಂಟುಮಾಡುತ್ತದೆ.
ಒಂದು ಸುಂಕಮಾಫಿ ಅಂಗಡಿಯೂ ಸಹ ಇದೆ ವ್ಯವಸ್ಥೆಯಡಿಯಲ್ಲಿ ಕಾರ್ಯನಿರ್ವಹಿಸುತ್ತದೆ. ಸರಕುಗಳನ್ನು ಸಂಪೂರ್ಣವಾಗಿ ರಫ್ತು ಮಾಡಿಕೊಳ್ಳಬೇಕು(ಇದನ್ನು ವಿಮಾನ ನಿಲ್ದಾಣದಲ್ಲಿ ಬಳಕೆ ಮಾಡಬಾರದು), ಹಾಗು ಇವುಗಳು ಒಂದು ರಾಷ್ಟ್ರದ ತೆರಿಗೆ ನಿಯಮಗಳಡಿಯಲ್ಲಿ ಬರಬೇಕಾಗಿರುವ ರಾಷ್ಟ್ರಕ್ಕೆ ಆಮದಾಗುತ್ತದೆ. ಕೆಲವು ರಾಷ್ಟ್ರಗಳಲ್ಲಿ, ಸರಕುಗಳು ಸಂಪೂರ್ಣವಾಗಿ ರಫ್ತಾಗಿರುವ ಬಗ್ಗೆ ಭರವಸೆ ನೀಡಲು, ಇವುಗಳನ್ನು ಪ್ರಯಾಣಿಕನ ಟಿಕೆಟ್ ತಪಾಸಣೆಯಾದ ನಂತರ ಗೇಟ್ ನಲ್ಲಿ ಅವನಿಗೆ ಮುಚ್ಚಿದ ಚೀಲವನ್ನು ಕೈಗೆ ನೀಡಲಾಗುತ್ತದೆ. ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ, ಕೆಲವು ಸುಂಕಮಾಫಿ ಮಳಿಗೆಗಳು ತಮ್ಮ ಸರಕುಗಳನ್ನು ಸೂಕ್ತವಾದ ತೆರಿಗೆಗಳನ್ನು ಒಳಗೊಂಡಂತೆ ತಮ್ಮ ದೇಶದ ಪ್ರಯಾಣಿಕರಿಗೆ ಮಾರಾಟ ಮಾಡುತ್ತವೆ. ಮದ್ಯ ಹಾಗು ಹೊಗೆಸೊಪ್ಪು ಉತ್ಪನ್ನಗಳನ್ನು ಅಂತಾರಾಷ್ಟ್ರೀಯ ಪ್ರಯಾಣಿಕರಿಗೆ ನಿಷೇಧಿಸಲಾಗುತ್ತದೆ ಹಾಗು ಕ್ರಮವಾಗಿ 21 ಹಾಗು 18 ವರ್ಷ ವಯಸ್ಸಿನ ಪ್ರಯಾಣಿಕರು ಇದಕ್ಕೆ ಒಳಪಡುತ್ತಾರೆ, ಆದಾಗ್ಯೂ ಮತ್ತೊಂದು ರಾಷ್ಟ್ರಕ್ಕೆ ಇಂತಹ ಪದಾರ್ಥಗಳನ್ನು ಆಮದು ಮಾಡಿಕೊಳ್ಳಬೇಕಾದರೆ ಇದಕ್ಕಿಂದ ಕಡಿಮೆ ವಯಸ್ಸಿನವರಾಗಿರಬಹುದು.
U.S. ಪಾಲಿತ ಪ್ರದೇಶಕ್ಕೆ ಭೇಟಿ ನೀಡುವುದು
ಮುಖ್ಯವಾಗಿ U.S. ನಾಗರೀಕರು ಗುವಾಮ್, U.S. ವರ್ಜಿನ್ ದ್ವೀಪಗಳಂತಹ ಪ್ರದೇಶಗಳಿಗೆ ಭೇಟಿ ನೀಡಿದಾಗ ಇತರರಿಗಿಂತ ಹೆಚ್ಚಿನ ಸುಂಕ ವಿನಾಯಿತಿಯನ್ನು ಪಡೆಯುತ್ತಾರೆ. ಖಚಿತವಾದ ವಿವರಗಳಿಗಾಗಿ   ವಿಭಾಗವನ್ನು ನೋಡಿ.
ಬಾಹ್ಯ ಕೊಂಡಿಗಳು‌‌
ವರ್ಗ:ಮಾರಾಟಗಾರಿಕೆ ವರ್ಗ:ಆಮದು ರಫ್ತುಸುಂಕ ವರ್ಗ:ಗಡಿಗಳು